
Šio  veikalo  autorius,  Mykolas  Palionis,  yra  miręs 
1908  m.  sausio  mėnesyje.  Mirė  turėdamas  37  metus 
amžiaus.  Velionis  buvo  savo  laiku  vienas  įžymesnių 
Peterburgo  lietuvių  artistų-myletojų.  Dalyvaudavo 
beveik  kiekviename  lietuvių  vaidinime,  ar  atlikdamas 
svarbesnes  roles  bei  režisuodamas,  ar  deklamuodamas 
eiles,  dažnai  jo  paties  parašytas.  Besirūpindamas, 
kad  lietuviams  scenoje  būtų  daugiaus  kas  parodo, 
iš  lenkų  kalbos  išvertė  draug  su  p.  K.  B — a  kome- 
dijas: Dėdė  atvažiavo,  Geriaus  vėliaus,  negu  niekad 
ir  Žile  galvon  —  velnias  vuodegon.  Pastarąją  verte 
vienas  pats.  Pagalios  sumanė  parašyti  originališką 
komediją  iš  lietuvių  ūkininkų  gyvenimo.  Sumanymas 
gimė,  rods,  1904  metais.  Liuosomis  nuo  darbo 
valandomis  (velionis  tarnavo  gelžkelių  ministerijos 
departamente)  pradėjo  rašyti  komediją,  kuriai 
paskiau  davė  vardą:  Jau  prieš  vėją  neb' papusi. 
Rašydamas,  dalimis  paskaitydavo  ją  savo  draugams, 
ir  jiems  patariant,  šj-tą  taisydavo.  Užbaigęs  rašyti 
komediją,  iš  juodraščio  perrašyti  jos  nebesuspėjo. 
Rankraštyje,  iš  kurio  spausdiname,  autoriaus  ranka 
rašyta  tik   pirmojo   akto   puse. 


Veikiančios   ypatos. 

Daunoras,  viensedys,  turtingas  ūkininkas,   50  metų, 

Barbora,    jo   pati,    38   metų. 

Julija,   jo   duktė    (pirmosios   pačios),    19   metų, 

Veronika,    jo   podukre,    17   metų. 

Ragaišienė,   grįtelninke,   65   metų. 

Arvidas,    Daunoro    kaimynas,     ūkininkas — bajorėlis, 

našlys,  60  metų. 
Antanas,  jo  sūnus,  24  metų. 
Katrytė,   Arvidų  tarnaite,  25  metų. 


I  aktas  —  Daunoro  seklyčioje. 
II  aktas    —    Ragaišienės    grįčioje. 
III  aktas    —    Arvido    namuose. 


I.    AKTAS. 

Daunoro  Seklyčioje. 

1.  Veronika  (viena). 

Veronika  {jieskodama  po  stalnyčias:)  Kur  ji  bū- 
tų dėjusi  .tas  žirkles  ?  Užkišo  gal  ir  pati  nežino 
kur.  {Pradžiugus)  Aha!  Julės  cukierkos!  Bus 
man.  {Valgo  cukierką,  mazgelį  įsideda  už  an- 
ciaus,  toliaus  b  e  jieskodama  išima  kalendorių). 
O  gi  čia  kas  do  raštai?!  {Žiūri  prisikišusi) 
Kalendorius!  {Varto).  Reikia  pažiūrėti,  koks 
bus  šiandien  oras  —  ar  bars  mama  su  patėviu, 
ar  ne?!  {Eina  prie  komodos,  atidaro  vieną 
še  pelę). 

2.  Veronika  ir   Barbora. 

Barbora  {įeina  bardamosi).  Ką  tu  te  landai?  Sa- 
kiau,  kad  žirkles   už   veidrodėlio   ant   komodos. 

Veronika.  Ar  aš  kalta,  kad  neišgirdau  kaip  sakei 
ar  komodoj,  ar  po  komodos,  ar  ant  komodos.  — 
Aš  j  ieškau,  kame  žinau. 

Barbora.  Cit,  kad  ne  žodžio  daugiaus.  Kas  tai 
mate:  tu  jai  žodį,  o  ji  tau  dešimtį.  Kaip  matai 
pasakysiu   tėvui,    —   jis    tave    suvaldys! 

Veronika.  Tevaldo  jis  savo  dukterį,  o  ne  mane. 
Kas  aš  jam?  Jis  neturi  tiesos  kišti  prie  manęs 
pirštų. 

Barbora.  Na,  ma,  jau  gana  bus!  be  jokių  tiesų! 
Eik  geriaus  pažiūrėk,  kame  tėvas  ir  paklausk, 
ar  greitai  męs   važiuosime. 


Veronika.      Sakytum    geriaus    patėvis !    (Eina    prie 

durų). 
Barbora    (sulaiko    Veroniką    už   rankos).     Palaukk! 

O    gi    čia    kas    pas    tave    pūpso?!    Ko    čia    pri- 

sikimšei  ? 
Veronika.    Da  bent  ko!  Kas  gi  čia  bus  daugiaus 

—  nieko  čia  nėra! 

Barbora.  Kaip  tai  nieko?  (Siekia,  Veronika  trau- 
kiasi).   Duokš,  —  tuoj  parodyk! 

Veronika  (nenoroms,  užgedinta  išima  iš  uzančiaus 
mazgelį,   tame  tarpe  įeina  Daunoras). 

3.  Tos  pačios  ir  Daunoras. 

Daunoras  (įeidamas,  terpduryje).  Gerai,  gerai,  tepk 
ratus,  tuoj  važiuosime.  (Įėjęs,  piktai:)  Na,  gi 
čia  kas  do  varžytines!?  Ko  jum  pritrūko?  Nu- 
sitvertumet  bent  koki  darbą,  vadinasi?  —  Žiū- 
reikt  geriaus,  kad  viskas  būtu.  prirengta  ke- 
lionei. 

Barbora.  Mūsų  viskas  jau  padaryta;  —  maišelis 
su  užkanda  jau  šit  senai  pritaisytas:  įdėjau 
sviesto,  dešros,  virtos  mėsos,  —  visko  užteks, 
da   ir   liks. 

Daunoras  (pamegzdžiodamas:)  Visko  tai  visko,  o 
druskos  gal  kaip  anądien  sakysite  užmiršome. 
Jau  deku  jums  už  lašinius  be  druskos,  va- 
dinasi. 

Barbora.  Varut,  eik  paklausk  Julės,  ar  įmezgė 
druskos. 

Veronika.  Tuoj !  (Skubiai  padeda  cukierkas  už 
veidrodžio  ant  komodos).    Bet  tur  būt  užmiršo 

—  ne    druska   jai    rūpi.      (Išeina). 


4.  Daunoras  ir  Barbora. 

Daunoras  {išmetinedamas:)  Tat  tau  ir  viskas.  Eik 
paklausk.  (Juokdamos)  Cha,  cha,  cha,  taip  sa- 
kant, vadinasi,  viskas. 

Barbora  {palengvo,  r  aižydamosi:)  Pakaks  jau,  -■• 
bus  viskas. 

Daunoras  (pante g zdžio darnas:)  Viskas,  viskas,  o 
pati  tai  dar  lig  šiolai,  vadinasi,  šaltai  tebesiraižo. 
Kaip  reiks  važiuot,  tai  tada  šokines.  — ■  Va- 
žiuot, tai  važiuot.  —  Į  jomarką  visad  kuo  anks- 
čiaus,  tuo  geriaus,  ar  mainyt,  ar  parduot.  — 
Vedu  tat  dvejetą:  palšoke  ir  lauksi.  —  O  gal 
permislijai,   gal  jau   nebevažiuosi? 

Barbora  {karštai:)  Kaip  tai  nebevažiuosiu?!  —  Tiek 
man  visokių  reikalų!  Vienok  nėra  ko  jau  taip 
skubintis,  —  suspėsime.  —  Šit  sėjom  persi- 
segsiu   ir   važiuok.    {Išeina). 

5.  Daunoras. 

Daunoras  {vienas).  Nėra  ko  sakyt  —  apsukrios 
gaspadines.  Kad  neprimintumai,  tai  ir  neval- 
gęs nekartą  paliktumai.  —  Nieko  regis  nemato, 
vadinasi....  {Po  valandėles:)  Tikras  vargas, 
kad  viskas  lieka  ant  moterų  apžiūros.  —  Visi 
kampai  aplūžę  —  apgriuvę  —  meška  koją 
nusilaužtų.  —  Vienam  sunku  viską  apeiti.  Joms 
tik  visokios  parednes  terūpi.  —  Šit,  ir  šian- 
dien mano  poniai  ar  tai  mažai  reiks  išduoti. 
Kiek  tai  ištraukia  iš  kišeniaus  tie  visoki  mo- 
teriški niekniekiai,  net  baisu.  —  Kaip  buvau 
palikęs  su  savo  viena  Ju'yte.  tai  da  galėdavau 
užganėdinti  jos  reikalus,  bet  dabar,  antrą  kar- 
tą   vedęs    ir    su    pačia    užaugusią    dukterį    par- 

sivedęs,  nebežinau,  kaip  ir  išsisukti,  vadinasi, 
—  tai  šio,  tai  to  vis  joms  reikia.  (Užsimesto) 
Daug  išlaidų  visokių,  bet  nemažai  ir  naujų  rū- 
pesčių dygsta.  —  Tat,  jau  nekartą,  girdėjau 
nuo  žmonių,  kad  mano  Julyte,  vadinasi,  įkrito 
j  akį  tam  šunsnukiui....  Ir  pasakoja,  kad  va- 
kar, nesant  man  namie,  drįso  būti  čia  mano  na- 
muose tas,  vadinasi,  šunymalas  — -  mano  prie- 
šo Arvido  sūnus.  Tas  senis  visad  darė  man 
visokius  nemalonumus  ir  pasityčiojimus  už  mano 
piršlybas  prie  jo  sesers,  .  užtat  dabar  aš,  kad 
ne  jam,  tai  jo  sūnui  atidekavosiu.  —  Jie  di- 
deli ponai,  o  aš,  aš  savo  kieme  irgi,  vadinasi, 
ką  noriu,  tai  ir  darysiu.  —  Nėr  ko  sakyt, 
pajuto  šiltos  mėsos  šmotą,  vadinasi,  (juokiasi) 
cha!  cha!  cha!  vadinasi.  Ar  matei,  šunbajore, 
savo  ausį,  taip  ir  mano  dukterį  su  jos  pasoga 
regėsi.  (Po  valandėles:)  Vienok,  kaip  ne  kaip, 
laikas  ir  į  jomarką.  —  Barzdą  reikėtų  nusi- 
grandyti.  (Eina  prie  komodos,  pašiūri  į  veid- 
rodį, įieško  ant  komodos,  nekantriai:)  Niekas 
nepabūva  ant  vietos,  —  buvau  padėjęs  čia 
skustuvą,  o  dabar  jau  nebėra.  —  Na,  o  gi  čia 
kas  do  mazgas?!  (Paima  mazgelį  su  cukier ko- 
mis, atmezgęs  nusistebi).  Cukierkos!  Iš  kur 
tai?!  —  Aš  dejuoju,  kad  išlaidoms  nėr  galo, 
o  čia  ir-gi  juk  piningai,  vadinasi.  —  Kam 
tai  atėjo  į  galvą  mėtyt  piningus  ant  tokių  nie- 
kų?!   Jau    to    gana    —    toliaus    nebgaliu    kęsti! 

(Meta    cukierkas   į   pastalį). 


6.  Daunoras  ir  Barbora. 

Barbora    (įeina).    Na-gi  čia   ką  blaškai? 

Daunoras  (piktai,  skubiai  vaikščiodamas:)  Tą,  ant 
ko  tu  be  reikalo  metai  piningus. 

Barbora.  Ant  ko  čia  aš  mėtau  piningus  be  reikalo? 
(prieina,  žiūri  į  pastalį) .  Cukierkos !  —  Kame 
gi   tu   jas   radai? 

Daunoras  (taip  pat).  Kame  buvai  padėjusi  —  ant 
komodos,  vadinasi .... 

Barbora.  Aš  padėjau!?  Ant  komodos?  parsižegnok, 
žmogau,  —  pats  nežinai  ką  tauški.  —  Imk 
tu  jas   sau   ir  valgyk. 

Daunoras  (taip  pat).  Deku.  , — -  Užteks  man,  va- 
dinasi, ir  tų  pipirų,  kokius,  vadinasi,  kasdien 
turiu  nuo  jūsų.     Nusipirkai,  tai  ir  naudokis. 

Barbora.  Aš  tau  sakau,  kad  ne  matyt  jų  nemačiau. 
—  Gal  mergaites  vakar  parsinešė  iš  miestelio. — 
Tuo  sužinosiu.     (Eina  prie  durų). 

Daunoras  (taip  pat).  Koki  tu,  tokios  ir  tavo  duk- 
terįs.      (Įieško   skustuvo). 

Barbora  (tarpduryje).  Neužmiršk,  kad  viena  ne- 
mano! (Šaukia:)  Varut,  Varut!  Eik  čia  grei- 
čiaus, —  tėvas   šaukia. 

7.  Tie  patįs,  Veronika  ir  Julija. 

Veronika  (įeina).  Ko  dar  prireikė?  —  Bulviene 
išbėgs   —   jau    verda. 

Barbora.  Sakyk,  kas  padėjo  ant  komodos  cukierkas 
ir  kieno  jos? 

Veronika  (nuleidus  akis:)  Padėjau  aš,  o  kieno 
nežinau. 

Daunoras  (piktai:)  Kaip  tai?  tu  padėjai  ir  nežinai 
kieno,  vadinasi !  (Neramus  stovi  prie  komo- 
dos, belsdamas  pirštais  į  jos  kampą). 


IO 

Julija   {įbėgdama:)    Kas  čia  darosi!  Niekas  nežiūri 

puodų,    —   bulviene   baigia    bėgti. 
Veronika    {išbėgdama,   suplojus   rankomis:)    Ar   aš 

nesakiau ! 

8.  Daunoras,  Barbora  ir  Julija. 

Barbora  {Julijai:)  Ką  jus  čia  užsimanėt  pirkinėt 
cukierkas  ir  blaškyt  po  kampus.  —  Šit  tėvas 
rado   ant  komodos. 

Julija    {sugėdinta).    Nieks   jų   nepirko. 

Barbora.     O  gi  iš  kur  jos? 

Julija  {taip-pat:)  Vakar  Arvidų  Antanas,  jodamas 
pro   šalį,    sustojo   atsigerti   ir   paliko. 

Barbora.  Girdi,  tėve,  cukierkų  niekas  nepirko,  o 
tik   paliko    jas    Arvidžiukas. 

Daunoras  {piktai:)  Arvidžiukas!?  O  ko  jis  čia 
lando?  Gal  savo  meilę  nori  parodyt?!  —  Iš- 
vaikysiu aš  jums  vėjus  ir  galvos,  vadinasi! 
{Julijai,  grūmodamas  pirštu:)  Atmink,  kad  aš 
viską  žinau,  vadinasi,  matau,  ir  pasakau  tat, 
jog  jokio  sebravimo  su  tais  plikbajoriais  ne- 
daleisiu.  —  Gana  jau  jie  man  įkirejo.  —  Ir 
žiūrėk,  kad  tu  man  daugiau  su  tuom  "ponai- 
čiuku'' ir  jo  cukierkomis  nesigirtumai,  nes  aš 
kantrus,  vadinasi,  lig  laikui.  —  Žinau  aš  viską, 
užtat,  vadinasi,  jaigu  išgirsiu  da  tą  pat,  tai 
minėk  —  išmesiu  ir  tave  podraug  su  juo  ir  jo 
cukierkomis. 

Julija   {nedrąsiai:)    Aš  jo  neprašiau. 

Barbora.    O  kam  priėmei? 

Julija.    Juk  nemesi  pro  langą,  jai  paliko. 

Daunoras  {laikydamas  rankoj  diržą  ir  skustuvą, 
Julijai:)  Gana!  Eik  atnešk  karšto  vandens  barz- 
dai skusti. 

Julija  (eidama,  į  salį:)  Matyt  tai  pamotes  pra- 
nešimas.    {Išeina). 

9.  Daunorasjr  Barbora. 

Daunoras  (karštai:)  Tegul  jis  d?  r  kartą  apsilan- 
kys, —  pakelsiu  aš  jam  tada  pirtį,  kad  gal 
čiaudes,  vadinasi. 

Barbora.  Ne  tu  gituok  nė  karštinkis.  —  Žmones, 
kaip  žmonės,  dagi  bajorai,  —  turi  turtingus 
gimines,  o  kad  mergaitė  tinka,  tai  kam  kliu- 
dyt, —  tegul  suseina  ir  ima.  Kur  gi  tu  jas 
dėsi?  —  Nelaikysi  juk  užpečkyje,  kolai  paliks 
senoms  mergomis.  —  Kad  ne  viena,  tai  kita 
tegul  eina,  jaigu  tinka  ir  gana.  Varutei  irgi 
juk    sukako    17    metų.      (Eina    prie    komodos). 

Daunoras,  (statydamas  veidrodį  ant  stalo,  piktai:) 
Nors  jie  ir  grafais,  kuningaikščiais,  vadinasi, 
būtų,  nevirsiu  aš  su  jais  košės.  —  Senis  ant 
tiek  man  įkedėjo  su  savo  bajorystėmis,  vadinasi, 
kad  negalima  to  užmiršti;  —  jis  visada  per- 
daug didžiavosi,  dėlto  nenoriu  aš  su  jais  dau- 
giaus  jokių  reikalų  turėti  ir  susitikti. 

Barbora.  Senis  tai  senis,  bet  kuom  gi  vaikas  kal- 
tas? Sūnus,  kaip  matyti,  visai  geras  žmogus:  — 
nesišalina  nuo  kaimynų ;  —  iš  visko  matos  — 
žmogus  žmoniškas,  tai  ir  elgimos  kitoniškas. 
(Dėsto   daigtus   komodoje). 

Daunoras  (piktai:)  Taip,  tegul  sau  nesišalina,  o 
aš,  vadinasi,  nenoriu  prisileisti.  Jie  tebesidi- 
džiuoja  savo  gyme,  bet  ką  reiškia  šiandien  jų 
bajorystė?  —  Pliki  kulnai,  ir  gana.  —  Sko- 
loj lig  ausų,  —  ir  vis  tik  pučiasi,  (pamegzdžio- 
damas)  pania,  pania  —  rods  kas  žin  kas,  va- 
dinasi .... 

10.  Tie  patįs  ir  Julija. 

Julija  {įneša  karšto  vandens  stiklą,  nedrąsiai:) 
Juozas  klausia,  ar  greitai  važiuosite,  —  sako 
jau  arkliai  paėdę  ir  viskas  prirengta.  (Stato 
stiklą   ant   stalo). 

Daunoras.  Tuoj,  tuoj.  —  Šit  apsigrandysiu,  už- 
kąsime   ir    netruksime.      (Rengiasi    skustis). 

Barbora    (Julijai).    Rengk  pusryčius. 

Julija  (lėtai:)  Jau  galima  valgyti  —  į  bulvienę 
įdėjau  išnaujos  ir  užbaldžiau  rytikščiu  pienu, 
—  pastačiau  tik  dar  truputį  praaušti.     (Išeina). 

Daunoras  (muilindamas  smakrą:)  Pas  mane,  va- 
dinasi, jau  visad  taip:  gerai,  tai  gerai,  o  ne  — 
tai  minėk.  Taip  ir  su  tais  bajorpalaikiais ! 
Daviau  sau  žodį  nesebrauti  su  jais  ir  po  visam. 
(Pradeda  skusti  barzdą).  Ne  tik  ką  nenoriu 
mislyt  apie  dukters  išdavimą,  bet,  vadinasi,  ir 
kumeles    jiems    neparduočiau. 

Julija  (įneša  garuojantį  bliūdą,  pastato  jį  ant  sta- 
lelio prie  durų,  dėsto  šaukštus,  neramiai  žval- 
gydamasi). Jau  galima  ir  valgyt....  Ant  karš- 
tos   bulvienes    ir    svečių    sulaukėm. 

Barbora.     Kokių   svečių? 

Julija.  Abu  Arvidu  atkako  —  negražu  tik,  niekas 
neišėjo   sutikti. 

Daunoras  (šokdamas  iš  vietos:)  Arvidas !  kokie 
velniai  jį  čia  nešioja!  (Julijai)  Žiūrėk,  ar 
tikrai   jis ! 

Julija.  Jis,  jis....  Gerai  mačiau!  (prie  lango) 
Šit  riša  arklius  prie  stulpo  pagal  šulnį.  (Pa- 
silieka  prie    lango). 

Daunoras  (meta  skustuvą).  Ge  jis  pasiuto!  Ko 
jam  reikia?  —  Nenoriu  aš  jo  ne  matyt!  Pa- 
sakykit,   kad    manęs    nėr    name.  .  .  .     kad    išva- 

žiavau  į  miestą,  —  kad.  . .  .  kad.  . .  .  neduos 
ne  pavalgyt,  ne  nieko  paveikt!  (Bėga  prie 
durų).  Galiu  da  sutikt!  Aha!  (Šoka  pro  šalinį 
langą). 

Barbora  (nustebusi).  Ar  jis  iš  galvos  išėjo!?  Šokt 
pro  langą  su  numuilintu  snukiu.  —  Dieve  my- 
lėk, da  galvą  gali  nusisukt.  (Julijai)  Ap- 
kraustyk    stalą. 

Julija  (skubiai  padeda  skustuvą  su  muiline  ant 
komodos  ir  toliaus  ruošiasi,  Arvidams  įėjus, 
stovi  prie   komodos,    tyli). 


11.  Barbora,  Julija,  Arvidas  ir  Antanas. 

Arvidas  (įeina  su  Antanu).  Tegul  bus  pagarbin- 
tas.... Labas  rytas.  (Rūpestingai  kamšo  kakla- 
ryšį, patampo  apykaklę,  dairosi  aplinkui,  šyp- 
sodamas) . 

Barbora.  Ant  amžių ....  Netikėti  sveteliai,  —  mel- 
džiu  sėstųs. 

Antanas.  Kaip  sveikos  mūsų  kaimynes !  (Svei- 
kina abi  moteris,  paduodamas  ranką.  Kalbant 
Arvidui  su  Barbora,  šnibžda  su  Julija  prie  ko- 
modos,   paėmęs    į    ranką    kalendorių). 

Arvidas.  Deku,  pandze,  męs  tik  ant  valandėles  su 
reikalėliu,  kurs  ir  stačioms  gali  būti  atliktas. 
(Pažvelgęs    į    Antaną,    nuduoda     nekantrumą). 

Barbora.  Tamsta,  nors  ir  artimas  mūsų  kaimynas, 
bet  taip  jau  niekad  nenori  užsukti  pas  mus. 
•  (Grįžtelėjus  į  Antaną:)  Šit  Antaniukas,  ačiū, 
tai  kas  kita.  . .  . 

Antanas.  O,  žinoma,  žinoma. ...  tik  aš  gal  per- 
tankiai,   nes   tik  vakar  buvau,   o   dabar   vel . . . . 

Arvidas  (sumišęs).  Su  juom  kita  byla....  Aš  gi, 
aš,  pandze.  ...  ne  tai  per  nenorą,  o  tik  taip 
sau,  kaip  tai  pasakyt,  iš  seno,  pandze, ....  o  po 
antra  nebuvo  stataus  reikalo ....  Šiandien  gi, 
dagirdęs,  kad  parsiduoda  kumelaite,  užsukau, 
norėdamas  ją  nusipirkti....  Na,  o  gi,  pandze, 
gaspadorius   kame  ? 

Barbora  (sumišusi).  Ne,  ne,  jis  anksti  iš  ryto 
išvažiavo    jomarkan    ir    išsivedė    arklius. 

Arvidas.  O,  tai  ir  pramiegojome,  pandze....  — 
vakar,  kada  berniukas  pasakė,  būčiau  galėjęs 
tikrai  nupirkti,  bet  sūnulis  užtikrino,  kad  suspė- 
sime iš  ryto.  Tai  gi  mat  suspėjome,  pandze.  .  .  . 
Vienok  ner  ko  veikt,  —  taip  matyt,  pandze, 
likta.  —  O  gal  da  užspesiu  neparduotą  —  reikia 
skubinties.  Sudiev  tamstoms !  (Nulenkia  gal- 
vą). Antuk,  galim  keliaut,  jok  tu  namo,  o  aš, 
pandze,  skubinsiu  į  miestą.  Prižiūrėk  šeimy- 
ninkus,  kad  ilgai,  pandze,  nepoguliautų.  (Išeina 
kosėdamas). 

Antanas.      Gerai,    gerai,    tevel,    aš    tuoj  aus    einu. 

Barbora  (išlydėdama  Arvidą:)  Sudiev,  sudiev. 
Be  reikalo  Tamsta  taip  skubiniesi!  (Išeina  pas- 
kui Arvido). 

12.  Antanas  ir  Julija. 

Antanas    (apsidairęs,   pažiūri  pro   langą:)    Kad   tik 

mano   arklys   nenusitrauktų. 
Julija.      Nenusitrauks.     Bene   misliji    skubintis? 
Antanas.      Mislyt    nemisliju,    bet    reikėtų,    —    mat 

ne    šiaip,    ne    taip.  .  .  . 
Julija.      Kas   taip? 

Antanas.      Kad    aš    pasilikau    su    tavim   vienas. 
Julija.     Kodėl  ? 

Antanas.  Kad  mat ....  paskui  vel  kalbės .... 
Vakar,  tik  spėjau  sugrįžti,  o  jau  tuoj  beveik 
visi    žino.  .  .  .    šneka. 

Julija.     Kalbi   tikį   kaip   mažas.      Bijai   ko? 

Antanas.     Bijot   nieko   nebijau,   bet.... 

Julija.  Ką  tą  bet,  bet.  (Tempia  Antaną  prie 
kėdes).     Štai   sėskis   ir   gana.  . 

Antanas   (atsisėda  ir  tuo  jaus  atsistoja).    Tu  gal  ir 

manai,    kad    aš    noriu    išeit. Man    tik    taip 

nedrąsu....  (Apsidairęs,  paima  jos  abi  ranki). 
Ne!  Žinai,  Julyt,  kaip  man  malonu  su  tavim 
pabūt,  aš  tik  nenoriu,  kad  iš  to  išeitų  da  nau- 
jas nemalonumas,  todėl  ir  sudiev!  (Krato  jos 
abi  ranki) .  Žiūrėk  tik  būk  pas  Ragaišienę  ant 
pusdienio  —  ten  pasišnekesiva.  Sudiev!  Žinai 
juk,  kad  aš  myliu  tave  be  galo!  (Eina  prie 
durų,  vesdamas  Juliją  už  rankos  ir  šnibždėda- 
mas jai  į  ausį). 

Julija  (terpduryje).  Gerai,  gerai,  sudiev!  (Užda- 
rius   duris,   žiūri   pro    langą). 

13.  Julija,  Veronika,  Barbora  ir  Antanas. 

Veronika  (įeidama:)  Gana  jau  gana,  gali  da  akis 
pražiūret,  ilgai  bežiūrėdama,  —  jau  jo  senai 
nebematyt. 

Julija  (prie  lango).  O  gi  kas  tau  darbo,  snarg- 
le.  .  .  .  Ką  tas  tavo  liežuviui  kliūva.  (Vel 
žiūri  prisikišusi  prie   lango). 

Veronika.  Kliūva,  nekliūna,  o  tau  balius  bus ! 
(Linksmai  apsisukdama).  Kam  teks,  kam  ne- 
teks, o  tau,  striumbe,  bus ....  ( Traukia  Juliją 
nuo  lango).  Taip  arti  nelįsk  prie  lango,  da 
gali  stiklą  išspaust.  ... 

Julija    (piktai).    Eik  sau  nelojus. 

Barbora  (įeina  su  Antanu,  nešdama  sūrį  rankoje). 
Ką  čia  jau  taip  tamsta  skubiniesi,  bene  kas 
ten  namie  dega.  Darbai  niekur  nepabėgs.  Štai 
pasisėdėsime,  pašnekėsime,  užkąsime.  . .  .  Kas 
tai  mate,  kad  kaimynystėje  užėjus  tuoj  aus  bėg- 
ti, lyg  ugnies  pasigavus.  (Veronikai).  O  kur- 
gi tu  žioplineji?  ne  su  svečiais  nepasisveikinai, 
ne  ko  —  vis  tu  slepies  nuo  žmonių. 

Antanas  (paduodamas  Veronikai  ranką:)  Gal  pa- 
na   Veronika    nenori    su    manim    pasižint.  .  .  . 

Veronika.  Kodėl  ne  —  aš  buvau  viralinėj  ir  ne 
žinot    nežinojau,    kad    pas    mus    svečiai. 

Barbora  (sudavus  Antanui  per  petį:)  Meldžiu 
sesties.  (Veronikai).  Eik,  Varut,  atnešk  už- 
kandai   sviesto,    paimk    ir    peilį    su    torielka.  .  .  . 

Veronika   (išeidama:)   Tuoj  aus. 

Barbora.  O  aš  gal  surasiu  ką  norint  išgert .... 
(Išeina). 

Antanas.  Kam  tai ...  .  nereikia,  nereikia ! .  .  .  . 
(Prieidamas  prie  Julijos:)  Ko-gi  tu  taip  liūdi 
nusiminus.       (Paima    ui    rankos). 

Julija.  Ar-gi  tu  nematai,  nesupranti,  kad  aš  vis- 
kame  apeinama  pamotes.  . .  . 

Antanas.  Ką  čia.  .  .  .  ner  ko  perdaug  nusimint.  .  .  . 
aš  tai  priešingai  labai  džiaugiuosi,  kad  galiu 
bent  kiek  ilgiaus  pasilikti  su  tavim.  Teisybe, 
visai  to  nesitikėjau,  kad  taip  susidės :  tik  spė- 
jau išeiti  ant  kiemo,  kaip  ji,  pamačius  mane 
ištolo,  skubindama  iš  klėties  su  sūriu,  pradėjo 
prašyt  grįžt  atgal  ir  verste  verte  da  pasilikti, 
nors  aš  ir  be  ypatingo  prašymo  ant  to  su 
džiaugsmu    sutikau .... 

Julija.  Aš  irgi  džiaugiuos,  bet  man  nemalonu,  kad 
ji   čia  taip   sukasi.  . . . 

Barbora  (įeina  su  Veronika  kumščiuodama  ją). 
Štai  tuoj  aus  bus  galima  užkąsti.  (Stato  ant 
stalo  alaus  ąsotį).    Meldžiu  tamstą  sėstųs. 

Antanas.  Deku.  Bet  visai  tai  be  reikalo.  (Sidasi, 
Julija   pasilieka   prie    lango). 

Barbora  (pildama  alų:)  Tai  da  nuo  šv.  Onos 
užsilikęs  alutis  —  meldžu  ragaut.  (Stumia 
Veroniką  prie  stalo  —  ta  atsisėda  šalyp  Anta- 
no).   Štai  ir  sūrelio  su  sviestu  mėginkite. 

Antanas  (valgo).  Deku,  deku....  bet  kodėl  pa- 
nele Julija  nenori  su  mumis? 

Barbora.  Ji  paspes,  tik  tamstą  meldžiu  kąsti. 
(Julijai).  Eik  tu,  Julyt,  pažiūrėt  ugnį  pečiuj, 
su  ugnimi  reikia  atsargiai,  taip  daug  nelaimių 
ji    padaro    per    žmonių    neatsargumą.  .  .  . 

Julija    (išeina,    pažvelgus    į    Antaną). 

Antanas.  Žinoma  su  ugnimi  visaip  atsitinka.  (Ne- 
ramiai apsidairęs:)  Vienok  aš  perilgai  užsisė- 
dėjau. (Stojasi).  Dekavoju  už  vaišes.  Man 
jau  laikas  grįžti. 

Barbora.  Už  ką  čia  dekavot,  beveik  nieko  ne- 
kandęs.     O    skubinti    Tamsta,    tarsi    kas    veja. 

Antanas.  Nors  rodos,  kad  skubinu,  bet  visgi  per- 
ilgai užsisėdėjau  ir  ilgiaus  pasilikti  nebega- 
liu. ..  .  Deku  už  viską  ir  sudiev.  (Paduoda  ran- 
ką Barborai  ir  Veronikai  ir  išeina). 

14.  Barbora,  Veronika  ir  Julija. 

Barbora.  Sudiev,  sudiev ....  prašome  neužmiršti, 
tankiaus  apsilankant.  (Veronikai).  O  tu,  kas 
tai  mate,  tyli  visą  laiką  kaip  koki  kvaile,  ne- 
moki   rodos    liežuvio    apversti. 

Veronika.      Tai   ką   aš    šnekesiu? 

Barbora.  Ką  šnekėsi....  Ot,  prašytum  valgyt, 
gert.  ...  ir  apskritai  užimtum  ir  vaišintum  kaip 
priguli  svečią. 

Julija    (įeina).     Neilgai    svečias    ir   teviešejo.  . .  . 

Barbora.  Bene  visą  dieną  jis  čia  sedes.  O  tu  gal 
to   norėjai. 

Julija.  Nieko  aš  nenorėjau  ir  nenoriu....  tik 
dyvina  man,  kodėl  tėte  nenori  parduoti  jiems 
kumelaites.  Ar  tai  ne  vis  viena  nuo  ko  pa- 
imti piningus. 

Barbora.  Paklausk  tu  jo  paties.  Matai,  kad  jis 
nenori  su  jais  ne  susitikti  ne  tikt  ko,  o  po 
antra,  tu  pati  kuogeriausiai  'žinai  visas  prie- 
žastis. 

Julija.  Kokios-gi  tai  būtų  priežastįs?  Jokių  aš 
nežinau. 

Barbora.  Jai  tu  nenori  prisipažinti,  tai  galiu  tau 
pasakyti,  jog  mums  viskas  žinoma  ir  sakau  tau, 
kad  joki  tavo  nudavimai  nieko  negelbės.... 
Tu  viskame  kalta.  Sake  juk  tau  tėvas,  kad  mes- 
tumai  jį  iš  galvos,  nes  nieko  iš  to  nebus.  ...  Aš 
irgi  rūpinsiuosi,  kad  pas  mus  namie  būtų  ra- 
mumas  ir   tykumas.     (Išeina). 

Veronika  (eidama  prie  durų:)  Ar  aš  tau  nesa- 
kiau. . .  .    (Išeina). 

15.  Julija. 

^ulija  (viena,  griaudžiai:)  Už  ką  ji  tai  vis  ant 
mano  galvos  krauna.  . .  .  Žinau,  kad  tai  čigo- 
nei nieko  negana,  nebeišsitenka  ji  čia,  kliūvu 
aš  jai;  kasžin  ką  pritauzijo  tėveliui  ir  vis  tik 
taikindama  geriaus  savo  dukrelei.  Tėvas  jai 
tiki  —  manęs  ne  klaust  neklausia.  .  .  .    (Po  va- 

landėles)  Kuom-gi  aš  kalta,  kad  jis  mane  myli 
ir  aš  jį....  Nelaiminga  aš!  Ner  kam  užtart, 
ner  kam  pasiskųst.  (Šluosto  ašaras).  Bet  jis.  . . . 
jis....  mane  myli  ir  bus  man  viskuom.  Jis 
sake,  kad  viską  pergales.  Šiandien  matysimės 
su  juom  pas  Ragaišienę....  pasakysiu  aš  jam 
viską.  (Stovi  šniurkšėdama) . 

16  Daunoras,  Barbora  ir  Julija. 

Daunoras  (įeina  su  Barbora  burdamiesi).  Gana, 
gana  jau,  vadinasi,  pakaks  man,  —  visi  geri,  — 
geriausis-gi  tas  Arvidas  —  jis  ne  taip  kume- 
les pirkti,  kaip  nori  savo  sūneliui  padėti  su- 
sukti lizdą ....  Apsirikai,  kaimyne !  Nenoriu 
aš   bundžiuotis   su   plikšba  j  oriais.  ..  . 

Barbora  (Daunorui:)  Pažiūrėk,  tat  jau  rauda;  su- 
prask   iš   to,    kad    jai    labai    rūpi'  cukierkos .  . . . 

Daunoras  (Julijai,  rūsčiai:)  Liaukis!  Nusitverk 
kokį  norint  darbą!  Kas  tai  mate,  lyg  maža 
(pamegzdžiodamas)  bim.  . . .  bim. . . .  bim. . .  , 
vadinasi....  Bajoriuką  pamate.  .. .  Pačios  nie- 
ko neveikia,  sutrukdė  ir  mane.  Vyrus  renka! 
Aš  jums  išvaikysiu  ponaičiukus,  pamirkęs  vir- 
žių.  (  Vaikščioja) . 

Barbora  (Julijai:)  Nunešk  tat  Ragaišienei  jos  puo- 
dą, —  padekavok  už  vuogas.  Geriausiai  bus 
nunešus  jai  mėsos  šmotelį.  Paprašyk  taip-gi, 
kad   pasiskubintų   verpti   linus .... 

Julija  (paėmus  puodą  nuo  suolo:).  Gal  prie  mė- 
sos  įrišt   taip-gi   minkštą   sūrį? 

Barbora.  Gerai,  risk.  Tik  tegul  ji  da  atneša  vuo- 
gų.  —  Žiūrėk  tik,  neskaityt  ten  varnų,  grįžk 
greičiaus ....    Kopūstus  šiandien  reiktų  apravet . 

Julija   (išeina). 

Daunoras  (pastovėjęs  užsimąstęs,  piktai:)  Šimts 
velniu,  vadinasi,  daryk  dabar  tu  ką  darąs.... 
Kaip  turiu  nuo  jų  atsiginti?!....  Nebevažiuo- 
siu niekur  ir  gana.  .  .  .  Geriaus  ką  norint  na- 
mie   paveiksiu. 

Barbora  (susirūpinus:)  Kaip  tai,  kodėl?  O  aš  tiek 
turėjau   reikalų.  . .  .    Norėjau  šį,   norėjau  tą.  . .  . 

Daunoras  (perkirsdamas,  piktai:)  Taip,  taip,  va- 
dinasi, kaip  regiu  net  perdaug  tau  užsinorėjo. 
Užmanei  tu  tarsi  man  ant  keršto  kokius  tai 
pančius  su  tais,  vadinasi....  Keli  vaišes,  už- 
laikai, o  aš,  aš,  vadinasi,  g^-spadorius  turiu 
laukti,    besislapstydamas    už   kampų. 

Barbora.  O  kas  tau  liepia  slapstyties?  Kokia  dva- 
sia  nešioja   tave   kaip   beprotį   pro   langą? 

Daunoras  (nusijuokdamas,  piktai:)  Cha!  cha!  cha! 
vadinasi !  Aš  beprotis  ? !  Taip  ! .  . .  .  Ir  tai  už  tą, 
kad    elgiuos    kaip    man   padorumas    liepia. 

Barbora.  Koks  čia  padorumas,  kada  žmogus  šoka 
piestu,  pats   nežinodamas  prieš  ką.  . .  . 

Daunoras.  Kaip  tai?  aš  nežinau,  vadinasi,  nematau, 
nesuprantu?!  Ne!  Matau  aš  visus  tavo  norus, 
bet  vargiai   ką   iš   to   regėsi. 

Barbora.  Ką  gerą  galima  sulaukti  nuo  žmogaus 
beširdžio.  . .  . 

Daunoras.  Žinoma,  vadinasi,  negaliu  aš  atverti 
širdį  ir  rodyti  ypatingą  lipšnumą  tiems,  kurie 
niekuomet    nebuvo    mano    draugais .... 

Barbora.     Bet-gi,  kaip  tai  pasakyt.  . .  . 

Daunoras.  Ką  nesakyk,  ką  nemanyk,  bet,  vadinasi, 
iš   tų   šiaudų   nebus   grudų. 

Barbora.  Kodel-gi  ne?  Juk,  rodos,  kad  ne  viena, 
tai    kita    galėtų    eiti .... 

Daunoras    (perkirsdamas:)    O  gal,   jai   ne  kita,   tai 

tu   trečia   apsikabintum   Arvidui   už   kaklo. 
Barbora.     Kam  aš ...  .   Tegul  eina  dukterįs .... 
Daunoras.      Dukterįs.  .  .  .     Kieno?    Mano.  ...     ne! 

To  niekad   nedaleisiu. 
Barbora.      Kodėl-gi  ?    Klausiu    tavęs .... 
Daunoras.      Nenoriu   ir   gana!   —  Jai   tau   tai   par 

daug   rūpi,   gali   sau   eiti   su    savo   dukteruke,    o 

mane,  vadinasi,  palikk  su  mano,  taipo-gi '  ir  pa- 

sogą. 
Barbora.      Ir   labai   gerai.     Išleisiu   sau   Veroniką   ir 

bus  galas. 
Daunoras   (piktai  numodamas  ranka:)   Leisk  ir  eik 

pati,  tik  kad  aš  ne  nežinočiau,  vadinasi,  pakaks 

jau  man. 

—    Uždanga.   — 


-D- 


■  II.    AKTAS. 

Ragaišienės   grįčioje. 

1.  Ragaišiene  ir  Julija. 

Ragaišienė  (viena,  dirba  iš  linų  kuodelį  verpimui), 
O  kaip-gi  nuvargau !  Nebemano  metams  užsi- 
darbuoti  duoną  verpimu:  jau  ir  pirštai  regis 
ne  tie  ir  akįs  susilpnėjo.  Garbe  Dievui,  kad 
nors  nevaro  iš  tos  kerteles,  kurioj  ko  ne  visą 
amžių  perlindejau.  .  .  .  Kaž-kas  šiandien  taip 
negerai  man,  lyg  pusiau  laužia,  lyg  kas .... 
Geriaus  bus  pasilsėjus.  (Seda  už  stalo,  atsi- 
dūsta). Štai  bent  besilsint  užbaigsiu  tą  rankove- 
palaikę.  raukt.  (Ima  siuvinį  iš  kampo  nuo 
suolo).  Bene  nuo  Šv.  Jono  blaškosi  neužbaig- 
ta, o  vis  ner  kada  prisėst.  (Veria  adatą,  daug 
kartų  nekliudo).  Kad  tu  surūgtum!  Kas  kart 
vis  pro  šalį,  tai  pro  šalį.  (V ei  bando  įvert). 
Jau  tur  būt  tiek  šiandien  tepasiseks  pasiūt. 
(Meta  siuvinį).  Nieko  nebus.  Teriogso  sau.  . . . 
Asla  irgi  da  nešluota,  o  jau  geras  metas.  (Pa- 
žiūri į  langą).  Kad  jau  niekas  doras  nesiseka, 
reik  nors  apsišluot.   (Eina  prie  pečiaus,  šluoja). 

Julija  (įeina).  Padek,  Dieve!  Ar  laukei  tamsta 
manęs  ? 

Ragaišienė.  Deku,  dūšyt,  kad  manęs  neužmirštat; 
taip   man   vienai   sunku,    nuobodu.... 

Julija.  Aš  atnešiau  tamstai  puodą  nuo  vuogų,  o 
podraug  ir  mėsytes  su  sūriu.  (Paduoda  Ra- 
gaišienei ryšelį,  puodą  pastato  ant  suolo). 

Ragaišienė  (griaudžiai:)  Dekavoju  žemiausiai,  kad 
mane  atmenat.  Melsiuos  už  sveikatytę  ir  pa- 
sisekimus. Sukalbėsiu  amžiną  atilsį  už  duselę 
tamstos  mamutes,  —  ji  mirdama  įsake,  kad  ne- 
išstumtų manęs  vargšes   iš  šios  pastoges.... 

Julija.  Niekas  Tamstos  nestums,  gyvensi,  kaip  gy- 
venai ant  vietos.  Ot,  manęs  tai  kas-žin  kas 
laukia.  Nežinau  kaip  reiks  apsiversti.  —  Die- 
na po  dienos  vis  eina  blogyn  prie  tos  pamotes. 
Šiandien  irgi  buvo  galvos  graužimo,  o  vis  tai 
už  Antaną.  Aš  tyčia  čia  atėjau....  jis  taip- 
gi žadėjo  būti  šiandien  pas  tamstą....  Turime 
męs  būtinai  viską  užbaigt.  (Neramiai  dairosi 
į  šalis,   žiūrėdama  į  langą). 

Ragaišienė.  Taip,  taip,  dūšyt,  reikia  baigt.  Matau 
aš,  kad  jųs  kenčiate.  Jis  ir-gi  buvo  užsukęs 
pas  mane  ir  žadėjo  da  atjoti;  dejavo,  na- 
bagėlis, kad  reikia  jam  slankstyties  nežmoniškai 
po  kampus,  slepiant  meilę.  O  kad  jau  ner  kaip 
kitaip,  suseikite  visad  čia  pas  mane....  Aš  jus 
sergėsiu. 

Julija.  Nors  tai  gal  ir  negražu,  bet  ką  daryt,  kad 
taip    išpuola. 

Ragaišienė.  Teisybe,  dūšyt,  teisybe,  visaip  at- 
sitinka. 

Julija  (pradžiugus,  žiūrėdama  pro  langą:)  Štai  ir 
jis    atjojo!    Bėgsiu    pasitiktų.      (Išbėga). 

Ragaišienė.  Laiminga  ta  jaunykle:  čia  rauda,  čia 
ir  vel  linksminasi.     (Skubiai  ruošiasi  po  grįtelę). 

2.  Antanas,  Julija  ir  Ragaišiene. 

Antanas  (įeina  su  Julija,  vesdamas  ją  už  rankos). 
Šit  ir  galim  męs  dabar  ramiai,  be  jokios  bai- 
mes  ir   kliūties   pasėdėt,   pasišnekėt.     (Ragaišie- 

nei:)  Sveika  drūta,  senute!  Priimk  svečius  į 
pastogę. 

Ragaišienė.  Ačiū  —  laiko  Dievas.  Sėskitės,  dū- 
šytes,  seskytes....  Net  man  linksmiaus  jus 
matant.  Laukiau  visa  širdimi.  (Atsisėda  prie 
pečiaus,    tyli,   žiūrėdama   su   užganedinimu) . 

Julija  (meilingai:)  Kaip  aš  troškau  tave  pamatyt, 
tai  negaliu  ne  išpasakyt.  Sunku  būtų  viską 
išreikšti,  ką  šiandien  aš  perkenčiau  ir  per  jaučiau. 

Antanas  (linksmai:)  O  aš  tai  ar  be  noro  čia  at- 
sibeldžiau  ? .  . .  .  Skubinau,  net  arklys  sukaito. 
Taigi  dabar  sėskimės  čia  ir  pasakok.  —  Na,  o 
pamote  ar  nieko  nesakė  man  išjojus,  kad  aš 
su  tavim  buvau  pasilikęs? 

Julija.  Kaip  nieko!?  Ko  ji  neprikalbejo  ir  galop 
apskundė  mane  tėveliui,  kasžin  ką  išmislydama. 

Antanas.     Kaip  tai  tėveliui?  Juk  jo  nėra  namie. 

Julija.  Palaukk.  Duok  man  pradėt.  Aš  viską  pa- 
sakysiu —  ner  ko  man  slėpti  prieš  tave  jų  pa- 
sielgimų ir  visų  užpuldinėjimų.  —  Kada  jųs 
atkakote,  tėvelis  buvo  namie,  tik  pasislėpė  ir 
liepė  pasakyt,  kad  jis  išvažiavęs.  Aš  norėjau 
tau  tuoj  aus  pasakyt,  bet  bijojau,  kad  kas  neiš- 
girstų. 

Antanas.  Pasislėpė?!  Na,  jau  to  tai  tikriausiai 
niekas    negalėjo   tiketies ! 

Julija.  Ne  gana  to.  Ko  jis  neprikalbejo,  suži- 
nojęs apie  duotas  man  cukierkas.  O  paskui 
stačiai  pasakė,  kad  išvys  mane  iš  namų,  jai  aš 
nesiliausiu  savo  meilėje  ir  jai  neužmiršiu  tavęs. 

Antanas  (.karštai:)  Ką?!  išvys!  užmiršt!  Aš  da- 
rodysiu,  kad  tave  myliu  ir  jis  pirmiaus  turės 
liautis  savo  atkaklume  ir  visuose  užmanymuo- 
se. .. .-  Jai  nesiduos  geruoju,  tai  eisiu  kitu  kę- 

liu,  bet  užtikrinu  tave,  jog  niekas  nesulaikys 
mano  širdies  troškimų.  Kas  gali  uždraust 
man  mylėt?  Esame  liuosi  ponai  kiekvienas. 
Noriu,  tai  ir  myliu,  nieko  nesiklausdamas .  . .  . 
O,  kaip  aš  tave  myliu!  (Spaudžia  Juliją  prie 
savęs).  Ištark  tik  dar  kartą,  kad  ir  tu  mane 
myli,  tada  aš,  neveizint  ant  nieko,  jausiuosi  lai- 
mingiausiu   iš   visų    sutvėrimų .... 

Julija.  Kad  aš  tave  myliu,  negali  abejoti,  tik  bi- 
jau aš,  kad  tėvas  manęs.  . .  . 

Antanas  (karštai:)  Nesibijok  nieko!  (Daužydamas 
kumščiu  krūtinę :)  Už  tos  krūtines,  kaip  už  ak- 
menines sienos,  būk  rami ....  Ir  sakyk,  ar  ma- 
ne per  amžių  mylėsi  ir  ant  viso  sutiksi .... 

Julija  (drąsiai:)  Taip....  dabar  aš  nieko  nesibi- 
jau; gerai  man  čia,  kada  matau  tave  šalyp 
savęs .... 

Antanas.  Ot,  taip  tai  kas  kita .  .  v  Tai  ne  koki 
tai  be  galo  dejavimai,  baimes.  Saldu  man,  gir- 
džiant  šį  tavo  išpažinimą.  Neužmiršiu  aš  ir  se- 
nutes Ragaišienės  už  jos  mums  prilankumą  ir 
pagelbą.  Už  viską  jai  atidekavosiu.  (Spaudžia 
Juliją  prie  savęs,  Julija  glaudžiasi). 

Ragaišiene.  Ačiū,  ačiū,  dūšyte,  panaiteli;  laimin- 
ga ir  aš,  matydama  jus.  Taip  mane  prie  jūsų 
traukia,  jaučiuos  rodos  jaunesne  ant  kokių  tris- 
dešimts   metų ! 

Julija  (gėdingai:)  Deku  tamstai,  kad  priglobei  ma- 
ne   mano    varge. 

Ragaišiene  (sujudinta:)  Gal  jus,  mano  sveteliai, 
kuom  pavaišinti?  Šit  Julytės  atnešto  sūrelio  pa- 
mėgintumėt. ...  O  gal  nors  po  mažą  stikliuką 
išgertumet?  Yra  pas  mane  likusios  nuo  krykš- 
tynų,   ant  kurių   vysčiau   Baublių   pirmąjį   sūne- 

lį .  . .  .  O  rėksnys,  tai  rėksnys  buvo ....  Aš  ma- 
tot, dūšytes,  visada,  jausdama  kokį  orą,  išge- 
riu po  vienintelę ....  Šiandien  irgi  kaž-kas,  lyg 
diegliai  sureme,   taip  neramu.    (Pasijudina  eiti). 

Antanas.  Nereikia,  nereikia,  pas  mus  šiandien 
kuopuikiausis   oras. 

Ragaišienė.  Reikia  pasistiprinti,  niekas  juk  taip 
nestiprina,  kaip  geras  virintas  šermukšninis  ge- 
rymelis.  Tuoj  aus  štai  paimsiu  iš  šepeles  prie- 
angyje.   (Išeina    dejuodama). 

3.  Antanas  ir  Julija. 

Antanas.  Nabage,  sena  net  braška,  bet  gera  bo- 
bute.... (Po  valandėles:)  Ar  žinai,  Julyt,  kaip 
aš  šiandien  laimingas!  (Apkabina  Juliją,  spau- 
džia  ir   ilgai    bučiuoja). 

Julija    (nedrąsiai:)    Ganės,   Antaniuk. 

Antanas    (laikydamas  ją  už  pečių:)   Tu  mano.... 

Julija.     O  tu  mano. 

Antanas.    Aš    tavo. 

Julija.     Ir   aš   tavo. 

Antanas.  Mudu  abudu  dabar,  kaip  ir  prisiekėm 
vienas  kitam,  jog  taip  per  amžių  apsikabinę  bū- 
sime  laimingi   ir   niekad   jau   nesiskirsime. 

Julija.  Žinoma,  niekad ....  Visad  męs  būsime 
drauge. 

Antanas  (laikydamas  Juliją  už  pečių  ir  žiūrėdamas 
jai  į  akis:)  Nežiūrint  ant  nieko,  kada  kas  iš- 
pultų gyvenime.  (Pasiklausęs:)  Jau  ji  grįžta. 
(Ūmai  pabučiuoja  Juliją  ir  pradeda  vaikščioti). 

4.  Antanas,  Julija  ir  Ragaišiene. 

Ragaišienė  (įeina  su  buteliu  rankoje).  Meldžiu 
neniekinti,  tai  labai  gerai  nuo  visko  ir  nuo  vi- 
durelių. 

Antanas.  Negersim,  ne.  Gerk  tamsta  viena.  Kitą 
kart,    per   mūsų   vestuves,    visi    išgersime. 

Ragaišiene  (įsipilia  stikliuką,  laikydama  jį  ranko- 
je). Fo  šimtą  metų  kiekvienam  skyrimai!  tai 
iš  viso  bus  du  šimtu!  Abu  jus,  dūšyti,  reikia 
pasveikinti,  nes  taip  jau  matyt  paties  Dievo 
surėdyta,  kad  jus  mylites.  (Pakelia  stikliuką 
augštyn).  Žydėkit  abu!  Būkite  laimingi,  dū- 
šyti, jųs  jaunuolai,  kurių  gįslose  dar  neatšalo 
kraujas  ! .  .  .  .    O    gal    išgersite ?!.... 

Antanas.      Ne,    ne!    Deku! 

Ragaišiene:  Jau  kad  ne,  tai  gersiu  viena.  (Išgeria). 
Būkite  svei.  ...  O  šita  (pakelia  butelį)  telaukia 
sau  kito  laiko.      (Išeina). 

5.    Antanas  ir  Julija. 

Antanas.  Dar  ko  aš  tau  nepasakiau.  Jau  Kad 
taip  tėvas  šneka,  aš  dabar  iš  pradžios  pamėgin- 
siu geruoju,  bet  jai  jis  priešintųsi  mūsų  norams 
susivienyti,  tai  tada  būk  pasirengusi  prie  visko, 
nes  gal  ir  reikės  mums  sauvališkai,  be  tėvų  su- 
tikimo viską  padaryt,  o  gal  ir  važiuot  į  kokį 
miestą.  Juk  dabar  tiek  svieto  išvažiuoja  į  mies- 
tus ir  visi  randa  sau  duoną.  Aš  irgi  juk  ne- 
blogesnis už  kitus,  ne  berankis  koks,  galėčiau 
rasti  sau  darbą,  iš  kurio  gyventumem.  Dirbčiau 
aš,  dirbčiau  per  dienas-naktis  ir  vis  tai  del 
tavęs.  Arba  dar  galėtumėm  važiuoti  į  Ro- 
kiškį pas  mano  dėdę,  kurs  ir  pernai  kvietė  mane 
pas  save,  kad  padėčiau  jam  jo  ūkeje;  priimtų  jis 
mus,  kaip  savo  vaikus.  Jis  vaikų  neturi,  tur- 
tingas ir  išmintingas  žmogus.  Supranta  jis  gy- 
venimą kitaip,  negu  mūsų  tėvai.  Pas  jį  ne 
kerštai,  ne  bajorystes  neturį  vietos.     Jis  žmogus 

status :  visus  lygiais  skaito,  sake  visi  męs  iš  to 
paties  molio,  užtat  ir  visi  turime  būti  lygus. 
Taip  būtų  mums  gerai,  myletumes  visad .... 

Julija.  Neturi  niekad  abejoti.-  Visad  vienodai  tave 
mylėjau  ir  mylėsiu.  Nežinau  tik  tikrai,  ką  ir 
kaip    daryt  ? .  . .  . 

Antanas.  Ką  te  daugiaus  daryt,  reikia  tik  laukti 
ir  žiūrėt,  ką  jis  toliaus  kalbės....  Jaigu-gi  vis 
bus  tas  pats,  tai  ilgiaus  nelaukus,  paimt  ir  išeit. 
Vis  viena  juk  seną  ir  kvailą  sunku  perlaužti, 
pertikrinant   jo   klaidose. 

Julija.  Bet  aš  jau  gal  ir  perilgai  užtrukau,  pamote 
vel  ką  norint  naujo  išras ;  reikia  eiti,  šiandien 
dar   daržus   turėsiu   ravėti....     (Atsistoja). 

Antanas  (paima  ją  už  abiejų  rankų).  Dar  paspė- 
si,  —  kam  trumpinti  laimes  valandas.  Su  dar- 
žais paspesi  —  teželia  žoles  kiaulėms  ant  džiaugs- 
mo ir  tavo  pamotei  ant  rūpesčio.    (Bučiuojasi). 

6.  Antanas,  Julija  ir  Ragaišiene. 

Ragaišienė  (įbėga).  Dūšyt!  negerai!  kas  bus?! 
Pons  Daunoras  atėjo!  —  Štai  jau  ant  kiemelio. 

Julija  (nusigandus).  Jėzus  Marijai  Jis  mane  už- 
muš,   radęs   čia   su   tavim. 

Antanas  ir  Ragaišienė.     Pasislėpk  ! 

Ragaišienė.  Štai  čia,  kertelėj,  už  verptuvo.  (Julija 
pribėga,  pasigužia  kampe.  Ragaišiene  apdeda 
ją  rūbais,  skrebais).  Tik  nesikrutink  ir  neko- 
sek,  dūšyt!  —  Kas  galėjo  spėt,  kad  jis  čia 
užeis ....    apsaugok,   Viešpatis ! 

Antanas  (paėmęs  ąsotį  Julijos  atneštą:)  O  aš  nu- 
duosiu  vandenį  begeriąs.  (Daunorui  įeinant  pa- 
kelia ąsotį  prie  lūpų  ir  taip  laiko). 

Ragaišienė.  Ir  gerai  —  nieko  jis  nesupras  (Pri- 
eina, prie  durų), 

7.  Daunoras,  Ragaišiene  ir  Antanas. 

Daunoras  (įeina  su  lazda  rankoje).  Ką  beveiki  Ra- 
gaišiene!? Pamatęs  arklį  prie  tvoros  ir  aš  su- 
stojau, vadinasi,  nors  joju  šit  tik  ant  lazdos. 

Ragaišienė.  Dekavoju  tamstai  žemiausiai.  Laiko 
Dievas  iš  savo  malones,  ir  laiminga,  kada  aplanko 
geri  žmones....  (Laike  Daunoro  su  Antanu 
kalbos,  pažiūrėdama  kampan,  vaitoja). 

Daunoras.  Taip,  taip ....  tai  ir  aš  gerų  žmonių 
skaitliun,  nors  netyčia,  vadinasi,  pakliuvau .... 
(Pamatęs  Antaną:)  O!  mano  kaimynas!  Tams- 
ta  irgi   neaplenki  mano   Ragaišienės. 

Antanas  (truputį  atitraukęs  ąsotį  nuo  lūpų:)  Su- 
stojau  vandens   atsigerti. 

Daunoras  (šiurkščiai:)  Bet  ar  ne  perdaug  ir  ar  ne 
pertankiai  tamsta  stapčioji  ir  geri?  Vakar,  kaip 
pasakoja,  pas  mane  buvai  sustojęs,  šiandien 
čia....  O  jau  ko  perdaug,  tai  šelauk,  vadina- 
si.... Galima  dar  pradėt  rauget  nuo  tokio  gė- 
rimo   per    nemier .... 

Antanas  (tebelaikydamas  pakėlęs  ąsotį:)  Ką  da- 
ryt. . .  .    troškina   —   karštas    laikas. 

Daunoras.  Rodavyčiau  tamstai  pamažinti  visus  savo 
karščius  ir  užmanymus....  O  taip-gi  norėjau 
tamstai  pasakyt.  .  .  .  kaslink  tamstos  lankymosi 
ir.  .  .  .    ir   mano   dukters. 

Antanas  (stato  ąsotį).  Aš  irgi  norėjau  pasa- 
kyt. .  .  .  prašyt.  ...  ir  džiaugiuosi,  kad  galop 
turiu  šiandien  progą  su  tamsta  matyties .... 

Daunoras.  Nesiskubink  tamsta.  ...  aš  visai  ne- 
sidžiaugiu iš  tamstos  landynių  *r  saldinimo  eu- 
kierkomis ....  o  po  antra,  tamstai  kaipo  "ponui- 
bajorui"  visai  nepritinka  meilautis  prie  sodžiaus 
mergaites. 

Antanas.     Ale bet,  pavelykit  man  žodį,  išklau- 

sykit  mane,  juk  aš  irgi  turiu  širdį  ir  taip  my- 
liu.... 

Daunoras  (su  ironiją:)  Myliu....  nėra  ko  sakyt, 
vadinasi....    (į  šalį)    pasogą   jaučiu.... 

Antanas  (karštai:)  Meldžiu  Tamstą....  Visai  be 
reikalo  tamsta  kliudai  čia  bajorystę,  kuri  man 
visai  nerūpi  ir  apskritai  nieko  nereiškia  gyveni- 
me, o  ypač  šioje  gadynėje,  kada  visi  pradėjo 
suprasti,  jog  tiktai  žmogaus  išlavinimas,  pado- 
rumas ir  padėjimas  tegali  turėt  vertę  žmonių 
akyse.  Ar-gi  kas  nemato,  nežino,  kiek  dabar 
yra  kuningų,  daktarų  ir  kitų  mokytų  žmonių, 
kilusių  iš  prasčiokų,  o  ne  iš  kokių  ten  bajorysčių. 
Antrą-gi  atsukus,  kuom  galiu  aš  būti  kaltas,  jai 
mano  tėvas  bajoras  ir  jai  jis  negali  išsiblaivyti 
iš  svajonių  apie  ponystes.  Bus  laikas,  kada  ir 
jis  susipras,  jog  ne  kiek  jis  ne  augštesnis  už 
kiekvieną  paprastą  ūkininką,  likdamas  tamsiu 
žmogumi  ir  ardamas  tą  pačią  žeme,  kaip  ir  kiek- 
vienas, kurį  jis  vadina  "chamu". 

Daunoras.  Užteks  jau....  Žinau  aš  visus  tuos 
pamokslus,  meiles  ir  bajorystes,  vadinasi.  Pa- 
kaks man  duonos  be  jokių  garbingų  giminys- 
čių. Prašau  vien  nepaikint  man  mergaites  ir 
gana,  vadinasi,  kas  ne  pora,  tai  ne  pora. 

Antanas.  Visi  juk  esame  lygus  žmones ....  Visi 
vienodai  jaučiame....  visi....  visi  be  jokio 
skyriaus .... 

Daunoras.  Tik  aš  ne  visai  taip  jaučiu,  kaip  tamsta 
manai.  Paklausk  tamsta  geriaus  savo  tėvo,  jis 
irgi  tikriausiai  tą-pat  pasakys,  nes  po  viskam, 
kas  man  žinoma,  nesitikiu,  kad  jis  galėtų  pa- 
mesti savo  didžiavimosi .... 

Antanas.  Prie  ko  čia  tėvas?  Juk  aš  jau  nebemažas, 
galime  šnekėt  ir  baigt  be  jo.... 

Daunoras.  Taigi  baigiu,  melsdamas  tamstą  atminti, 
jog  mano  žodis  yra  šventas:  ne  ir  ne!  Kad  čia 
kas-žinkas    būtų,    vadinasi. 

Antanas.  Ne!  aš  ir-gi  darodysiu  savo,  ir  niekam 
nepasiseks  sulaikyt  mano  širdį  ir  jausmus ! 
{Suduoda  kumščiu  per  stalą,  paima  bizūną,  cino. 
prie  durų).  Sudiev!  iki  malonam  pasimatymui! 
(Sustoja  prie   durų). 

Daunoras  (rūsčiai:)  Pamatysiu  tave  aš  čia  dar 
kartą,  tai  jau  ne  taip  kalbesiu.  (Ragaišienei). 
O  tu,  Ragaišpalaike,  kokias  čia  užeigas  keli: 
Jai  dar  ką  norint  panašų  pamatysiu,  tai  užmin- 
kysiu aš  tau  tokius  ragaišius,  vadinasi,  kad  gal 
tu  ne  taip   dejuosi! 

Antanas.  Meldžiu  ne  taip  šiurkščiai  ir  be  užga- 
vimų;  juk  apie  reikalą  galima  kalbėti  be  jokių 
karščiavimų.  Savo  reikale  aš  pasitikiu  padaryti 
su  tamsta  priderantį  susipratimą.  Bet  kam 
skriausti  nekaltą  senutę  ? ! 

Daunoras.  Rodavyčiau  nesikišti  ne  į  savo  reikalus 
ir  keliauti   iš  kur   atsidanginai. 

Antanas.  Matyt,  kad  męs  šiandien  nesukalbesim. 
Tikiuosi,  vienok,  kad,  metęs  karščius  ir  viską 
geriaus  apsvarstęs,  tamsta  išvisi,  jog  labai  klysti, 
taip   pasielgdamas.      Iki   pasimatymui!    (Išeina). 

Daunoras.    Neklystu,  kad  piningus  užuodi.     Keliauk 
sveikas    ir    daugiaus    nesirodyk !    (Ragaišienei) 
Vis  tai  ačiū  tau. 


8.  Daunoras  ir  Ragaišiene. 

Ragaišienė    (susirūpintus).    Aš,    aš....    dūšyt,    po 
nuli,    visai    čia    nekalta. 

Daunoras.  Cit!  Kad  ne  žodžio,  vadinasi!  Žinau 
aš  tave,  visiems  tu  nori  prisitarnauti.  Riogso 
čia  užsidariusi  ir  da  veda  į  pagundinimą,  o  ko 
reikia,  tai  nežiūri.  Visa  lauko  kerte  nuganyta. 
Kokiam  šuniui,  vadinasi,  aš  čia  tave  laikau  ir 
kam  čia  ta  mano  grįčia?!  Ar  tų  valkatų-bajor- 
palaikių  užeigai?!....  Ne!  kaip  sau  norit,  gana 
bus  minti  mano  tvoras  ir  laukus  visiems  šunims 
čia  bemedžiojant,  o  ypač  lipti  man  ant  širdies, 
vadinasi.  Aš  tam  karštam  ponaičiukui  užgesysiu 
troškimus  ir  išmieruosiu  nugarą,  jai  da  drįs  pasi- 
girt man  su  savo  meile.  Girdi,  boba,  šiandien, 
vadinasi....  {Pežvelgęs  į  užpečkį).  O  ten  kas 
šlama?  Gal  paršus  grįčioj  lakai?  Žiūrėk,  kad 
nebūtų    smarves. 

Ragaišienė  {nusigandus).  Ne!  ne!  tai,  tur  but, 
katyte  už  pečiaus. 

Daunoras.  Po  piet  ateisi  paimti  laišką  ir  nunešti 
tam  dideliam  ponui-bajorui  Arvidui.  Negaliu 
ilgiaus  tylėti,  parašysiu  jam  ant  keršto  apie  sūnų. 
O  jau  kad  parašysiu,  tai  parašysiu.  Retai  pri- 
seina  man  rašyti,  bet  dabar  kad  parašysiu,  tai 
bus  ko  pasiskaityt.  .  .  .  turės  iš  ko  pasidžiaugti. 

Ragaišienė.  Klausau,  klausau,  ponuli,  einu,  nors 
tuojau,    einu.  . .  . 

Daunoras.  Kur  tau  tuojau?!  Aš  einu  da  į  laukus, 
paskui,  pagrįžęs  parašysiu.  {Išeina.  Ragaišiene 
išlydi  už  durii,  Julija  pakruta). 

9.  Ragaišiene  ir  Julija. 

Ragaišienė  {įeina).  Garbe  Dievui,  ištrūko  galva! 
Taigi  pridrebėjau,  net  prakaitas  išmušė.  {Prisiar- 
tinus prie  pasislėpusios  Julijos:)  Jau  išėjo,  dū- 
šyt,  kelkis,  nuvargai,  nabagėle,  tiek  laiko  kniūp- 
sodama  susirietus.   {Nutraukia  rūbus). 

Julija  (atsistoja;  verksmingai:)  Viešpatie!  kas  iš 
to    bus?!    Kur    aš    pasidėsiu?! 

Ragaišienė  (glostydama  Julijos  pečius:)  Niekis,  dū- 
šyt,  niekis ....  Laime,  kad  nepamatė.  Kada 
užminė  apie  paršus,  net  dvasią  man  užėmė. 
Garbe  Dievui,  viskas  gerai  nueidavę.  Nesibi- 
jok, nesirūpink  —  jis  tave  išvaduos.  Matei  juk 
ir  girdėjai,  kaip  jis  tave  myli....  Begk  dabar, 
dūšyt,    namo. 

Julija.  Bijau,  kad  kas  nepamatytų.  Gal  da  tė- 
velis nenuėjo? 

Ragaišienė  (pažiūrėjus  pro  langą:)  Regis,  kad  ten 
kas  toli  apie  kryžkelę  eina,  —  mano  akįs  aiškiai 
nebemato. 

Julija  (pašiūre jus  pro  langą:)  Taip,  ten  tėvelis. 
Iš   ten   nepamatys,   bėgsiu   pagal   upelį.... 

Ragaišienė.  Begk,  skubink,  pasigūždama  už  krū- 
mų,  tik  atsargiai. 

Julija  (prie  durų).  Tai  tamsta  eisi  šiandien  pas 
Arvidus  ? 

Ragaišienė.  O  kaip-gi.  Liepė  paimti  laišką  ir 
nunešt .... 

Julija.  Gal  jį  pamatysi,  pasakyk  jam  viską  ir 
paklausk,  ką  man  daryt  ir  kada  męs  su  juom 
pasimatysiva.       (Išeina). 

Ragaišienė  (išlydėdama:)  Paklausiu,  paklausiu.  De- 
ku  už  sūrelį  ir  mėsytę....    (Uždaro  duris). 

10.  Ragaišiene. 

Ragaišienė  (viena).  Augščiausis  Dieve!  Kenčia 
tie  vaikeliai!  O  už  ką?  Už  tėvų  nesutikimus. 
Senai  jau  žinoma  ta  byla.  Kiek  tai  nepri- 
tauškia  svietas?  Po  mirčiai  Daunorienes,  tos 
šventos  moteriškes,  visi  šaukte  šaukė,  kad  įstū- 

me  ją  graban  pats  jos  vyras,  kurs  savo  šykš- 
tumu ir  aštrumu  įvare  ją  į  ligą.  Dieve,  duok 
jai  dangaus  karalystę!  Ji  rūpinosi  apie  mane 
ir  visus  varguolius.  Dabar  jos  dukterį  matau 
kenčiant  prie  medžiaširdžio  tėvo,  bet  neapleis 
jos  Dievas,  suteiks  Jis  jiems  leimę,  suves  jų 
jaunas  mylinčias  širdis....  Bet  kur  aš  pasidė- 
siu, jai  jos  tėvas  įpykime  išvarys  mane  iš  šios 
pastoges  ?!.... 

11.  Ragaišiene  ir  Veronika. 

Veronika    (įeina).  .Tegul  bus   pagarbintas.... 

Ragaišienė.  Ant  amžių  amžinųjų  amen.  Ką,  duk- 
rele, pasakysi? 

Veronika.  Atbėgau  j  ieškodama  Julės.  Išėjo  nuo 
pusryčių  ir  lig  šiol  negrįžta,  o  te  mama  barasi. 

Ragaišienė.  Jau  ji  senai  sugrįžo.  Deku,  atnešė 
sūrelio  ir  mėsytes.  Pasėdėjo  valandėlę  ir  iš- 
ėjo.... Paskui  buvo  užėjęs  tėvelis,  bet  jos  jau 
čia  nebebuvo. 

Veronika.     Tai  ir  tėte  buvo  čia  pas  tamstą? 

Ragaišienė.    Buvo   užsukęs,   eidama.*   į   laukus. 

Veronika.  Tai  męs  tur  būt  prasilenkėm  su  ja; 
aš   ėjau  keliu,   per   lauką. 

Ragaišienė.  Žinoma,  kad  eidama  keliu  negalėjai 
jos  sutikti,  nes  ji  sake,  kad  eisiant  taku  pagal 
upelį. 

Veronika.  Tai  reik  ir  man  grįžti.  Gal  jau  visi 
parėjo   ant  pietų.     Sudiev!    (Išeina). 

Ragaišienė  (viena).  Seka  ją,  nabagėlę,  pamote, 
skaito  jos  žingsnius. 

—    Uždanga   — 


III.  AKTAS. 

Arvido   namuose. 

1.  Antanas,  Katryte  ir  Ragaišiene. 

Antanas  (vienas).  Kaip  sau  nori.  negaliu  to  nei 
kaip  suprast!  Viskame  sutinku  vien  tik  nepa- 
sisekimus :  kur  pasisuksiu,  ką  užmanysiu  —  vis 

ne    taip,    kaip    nori Šiandien    irgi,    kad    jį 

velniai,  tą  Daunorą!  Jau,  jau,  rodos,  viskas  gerai 
susidėjo,  o  čia  atneša  jį  velniai....  Lyg  tyčia 
visad  taip.  Taip  pernai,  kada  su  Onyte  viską 
kuogeriausiai  sutaikiau,  apserga  dėde.  Išva- 
žiuoju pas  jį,  o  čia  griebia  ją  velniai  —  išteka 
ir  povisam.  Paskui  tik  ir  juokiasi  visi,  be- 
erzindami:  "tatai  tai  ir  išrovė  grybą  iš  pano- 
sies!"  Ilgai  turėjau  klausyties  visokių  pasity- 
čiojimų. . .  .  Bet  negana  to,  dabar  vel  su  Ju- 
lyte kiek  privargau,  o  vis  tiek  gero:  tėvas  kala 
savo,  o  tas  velnias  vel  savo.  Nors  prapulk. 
Tėvas  užmanė  apipačiuoti  mane  su  pana,  kaip 
jis  vadina,  gerų  namų,  geros  kilties,  turtinga, 
ir  pradėjo  kalti  man  tą  seną  ilganosę  Maugirdų 
Marę....  Vakar  taip-gi  minėjo  apie  tai;  nu- 
tylėjau, vienok,  kaip  matau,  vis  nemeta  savo 
užmanymų,  nes  šiandien  iš  ryto  vel  emesi  pri- 
kalbinėti, aiškindamas,  kad  būtų  gerai....  Da- 
bar jau  aiškiai  matau,  kad  tylėdamas  nieko  gero 
nesulauksiu.  Viskas  taip  susidėjo,  jog  būtinai 
pagrįžus  tėvui,  turiu  jam  pasakyti,  kad  aš 
myliu  kitą,   del  kurios  parangus   esmi   ant  visko 

Katrytė  (įeina).  Ragaišiene  iš  Pilviškių  atnešė 
laišką. 

Antanas.     O  kame-gi  laiškas? 

Katrytė.  Ji  sako,  kad  reikalinga  jai  pačiai  pa- 
duoti. 

Antanas.      Šaukk    ją    čia. 

Katrytė.     Klausau.    (Išeina). 

Antanas.  Ji  man  rašo,  žinau,  kad  nieko  malonaus 
nepraneš,  bet  vis-gi  nieko  saldesnio  nėra,  kaip 
matyt  jos  rašytą  laišką  ir  būti  tikru,  kad  ji 
mane    myli. 

2.  Antanas  ir  Ragaišiene. 

Ragaišienė     (įeina).     Tegul    bus    pagarbintas.... 

Antanas  (nekantriai:)  Gerai,  gerai....  Kame 
laiškas  ? 

Ragaišienė.  Gi  šit.  (Išvynioja  laišką  iš  skepetos 
ir  paduoda).  Prisakė  paduot  Tamstos  tėtušiui 
į    rankas .... 

Antanas  (žiūri  su  nusistebėjimu  į  laišką).  Tai  ne 
jos   ranka!   Kas  tą   rašė? 

Ragaišienė.  .  Paraše  jis  pats,  mano  geradarys  ir 
užlaikytojas  ponas  Daunoras  tamstos  tėveliui 
apie.  . .  . 

Antanas  (su  nusistebėjimu:)  Mano  tėvui!?  (Skai- 
to adresą).  Taip,  taip....  Gerai....  bet  ką-gi 
jis   jam   rašo?    (Užsimqsto). 

Ragaišienė.  Aš,  dūšyt,  skaityt  nemoku....  o  kad 
ir  mokėčiau,  ta  vis  tiek  užlipdyto  laiško  per- 
skaityt  negalėčiau.  . .  . 

Antanas  (užsimąstęs).  Gerai....  hm....  (pake- 
lia laišką  prieš  langą,  žiūri).  Tai  niekis,  tebūk 
sau!  (Meta  laišką  ant  stalo).  Paliksiu  iki  su- 
grįš tėvas.  (Ragaišienei).  O-gi  ji....  ji  Ju- 
lyte  ar   nieko   nepa.  .  .  .    nesakė? 

Ragaišienė.     Kaip  nesakys.    Sake,  kad  ji  kenčia  ne- 

išpasakytai.  Su  ašaromis  akyse  išpažino,  kad 
vis  tai   del  meiles .... 

Antanas    (nekantriai:)    Na,    o    daugiaus    ką? 

Ragaišienė.  Daugiaus?  daugiaus,  taip  daug  man  vis- 
ko  pasakė,   kad   iš  to   daugumo. ..  . 

Antanas  (perkirsdamas:)  Nieko  nebeliko  pasa- 
kyt  

Ragaišienė.  Kap  neliko.  Ji  sake  da,  kad  norėtų 
kuogreičiausiai    pasimatyti  ir  viską  pabaigti.... 

Antanas.  Ką  pabaigt?  Kaip  pabaigt?  Gal  ji  jau 
nusigando  neišmintingo  tėvo. 

Ragaišienė.     Aš   to   nežinau,   dūšyt. 

Antanas.  Taigi  žinok  ir  pasakyk  jai,  jog  aš  ne- 
noriu jokio  kito  galo,  kaip  tik,  kad  męs  ant 
visados  pasiliktume  drauge.  . .  .  Nors  nežinau  ką 
jis  ten  rašo  (parodo  į  laiške),  vienok  po  to 
visko,  ką  teko  šiandien  išklausyt,  galima  ti- 
kėtis, kad  nieko  geistino!  Pasakyk  todėl  jai, 
kada  eisi  pas  Daunorą  šiandien  karvių  milžti, 
kad  ji  kaip  norint  išspruktų  šį  vakarą  iš  namų 
ir  ateitų  pas  tamstą.  Aš  ten  būsiu  saulei  nu- 
sileidus  ir   męs   sutarsime   viską. 

Ragaišienė  (su  nusistebėjimu:)  Pas  mane?  O  jai 
vel  užtiks? 

Antanas.  Taigi  man!  jau  ir  nusigandai.  Nesibi- 
jok, nieko  nebus,  aš  atsakysiu  už  viską.  Dabar- 
gi  skubink  pas   juos   ir  pasistengk  jai  pranešti. 

Ragaišienė.     Klausau,    begu,    dūšyt. 

Antanas.  Bet .  . .  .  palaukk !  Gali  vel  ką  užmiršti ; 
aš  genaus  parašysiu  jai  kelius  žodžius.  (Jieško 
plunksnos) . 

Ragaišienė.  Na-gi,  na-gi....  (Susirūpinus  sustoja 
prie  durų,  truputį  pastovėjus  išeina  pamazelio 
pro   duris) .  , 

Antanas  {pamatęs  ją  išeinant,  šoka  prie  durų).  Pa- 
laukk!  ar  apkvaišai?!  Štai  nuneši  laišką,  ot  tuoj, 
tuoj ....  tik  rasiu  rašalą  ir  kaip  matai  para- 
šysiu. 

Ragaišienė.  Na-gi,  dūšyt.  ...  O  man  pasirodė, 
kad  kitą  syk.  ... 

Antanas.  Kam  atidet  kitam  kartui,  ką  galima  da- 
bar. Štai  tuoj  aus,  tik  rašalas  kasžin  kur?.... 
Ten  pas  tėvą  tur  būti.  (Bėga  į  šalines  duris, 
išsineša  popierį  ir  rašalą).  Tuojaus,  tuojaus. 
(Seda  ir  rašo,  šluostydamas  plunksną  į  plaukus). 

Ragaišienė.  O  jaigu  paties  Daunoro  nerasčiau,  tai 
kam  turiu  paduot  laišką? 

Antanas  (sudedamas  keturlinkai  popierį:)  Ir  vėl 
savo!  Nė  kokiam  Daunorui,  tik  jo  dūkterei  Ju- 
lijai aš  rašau  ir  jai  tik  paduok,  niekam  ne- 
matant.      (Paduoda    laišką). 

Ragaišienė.  Aa!  dabar  tikrai  supratau,  kad  at- 
sakymą reikia  paduot  Julytei.   (Eina  prie  duriį). 

Antanas.     Taip,  taip....    tik  atsargiai. 

Ragaišienė.  Gerai,  dūšyt....  Šit  už  ančiaus  už- 
sikišiu.      Sudiev!    (Išeina). 

3.  Antanas. 

Antanas  (vienas).  Vargas  su  tomis  bobomis,  o 
ypač  su  senomis.  Tu  jai  vieną,  o  ji  tau  kitą 
ir  susikalbėt  negalima.  (Po  valandėles).  Ir 
taip  su  Dievo  pagelba  šiandien  gal  jau  kaip 
norint  suvesiu  galus  visų  nemalonumų  ir  pa- 
sieksiu pradžią  taip  senai  laukiamos  laimės .... 
(Sėda  krasėn).  Sunku,  bet  nėra  kas  daryt, 
reikia  laukti.  Kolai-gi  kas,  gerai  būtų  iš  laiko 
prisirengti.  (Mostelėjęs  ranka,  išeina  pro  ša- 
lines  duris) . 

4.  Katryte  ir  Arvidas. 

Katrytė  (įeina  pamaželia) .   Kasžin  kur  vel  iškeliavo 
su    savo    nepabaigtais     reikalais     ir    lakstymais 
(Prieina  prie  stalo    ir  vel  grįžta,  tarpduryje  yi 
tinka   Arvidą) . 

Arvidas  (įeina  stenėdamas  su  dviem  ryšiukais). 
Pasakyk,  pandze,  kad  arkliui,  pakol  atves,  ne 
duotų  gert.  (Katryte  išeina,  Arvidas  meta  ry- 
šiukus  ant  stalo,  kepurę  ant  kėdes,  sėdasi  už 
stalo).  Šunes  mane  nešiojo  šiandien  iš  namų; 
nieko  nepadariau,  tik  pavargau  ir  keletą  auksi- 
nų be  reikalo  turėjau  išleisti.  Da-gi  tie  smar- 
ves žydai  ir  tas  chamas  Kaplys,  pandze,  padarė 
nemalonumą,  primindami  skolą.  (Po  valandė- 
les:) Kada  ir  iškur  gausiu  visiems  išsimokėti?! 
Ot,  kad  bent  sūnelis  būtų  kaip  žmonių  vaikai, 
tai  ką,  tada  bepig  būtų  man  senatvėje....  Pa- 
imtų gerą  pasogą,  išsimoketumem  skolas,  da  gal 
kas  ir  liktų.  (Pamato  laišką,  paėmęs  skaito  ad- 
resą-.) Jo  Mylistai....  Na-gi  kas  čia  galėtų 
būti?!  (Piešia  konvertą,  paima  iš  stalnycios  aki- 
nius, užsideda).  Jau  tik  iš  lietuvižko  antrašo, 
pandze,  matyt,  kad  koks  norint  chamas  rašo .... 
O  gal  brolis  Benediktas  ką  norint  praneša  iš 
Rokiškio.  Jis  juk  taip  mėgsta,  ir  skaityt,  ir 
rašyt.  Ne  kartą  jau  jis,  užsiėmęs  tais  raštais 
ir  visokiais  kalendoriais  su  spėjimais  apie  orą, 
supūdė,  pandze,  javus  ir  šieną.  Tuose  kalen- 
doriuose, tai  vis  lyg  tyčia,  viskas  išeina  atža- 
gariai: kada  rodo  lietų  —  gražus  oras,  o  bu- 
riant giedrą  —  lietus  kelias  dienas.  Na,  bet  ką- 
gi  jis  čia  išgalvojo?....  (Skaito:)  "Tegul  bus 
pagarbintas ....  su  atsakymu  ant  amžių  amži- 
nųjų,   amen.      Mielas    kaimyne".       (Nusistebi:) 

Jau  čia  ne  brolis ....  bet  kieno  aš,  pandze,  kai- 
mynas ? !  Turiu  kaimynę,  našlę  ponią,  pandze, 
ponią,  kaip  ją....  Pra.  .  .  .  Prze.  . .  *  Przy.... 
byšewskienę.  Vienok  ką  ji  man  rašytų?  Negut 
apie  laukugales  užtverimą!  (Užsimesto)  Hm! 
beje,  turiu  kaimyną  tą  chamą  Daunorą, 
bet  nejaugi  jis  apie  savo  kumeles  pardavimą 
praneštų?!  (Skaito  toliausi)  "Jaigu  tamsta  ne- 
sulaikysi savo  sūnelio  nuo  svetimų  laukų  drim- 
bimo,  tvorų  minimo  ir  po  nereikalingus  kampus 
landymo  su  jo  medžionėmis  ir  meile,  tai  aš, 
vadinasi,  pasimirkęs  viržių  ištaisysiu  jam  bajo- 
rišką nugarą  ir  da  paduosiu  sūdan.  O  dabar 
pasilieku  sveikas  Juozas".  (Karštai:)  Juozas, 
Juozas  ? !  Kas  tai  būtų  ? !  Ar  ne  tas  chamas 
Daunoras,  pandze  ?!....  Reikia  paklausti  Kat- 
rytės. (Eina  prie  durų,  šalinėse  duryse  pasiro- 
do   Antanas). 


5.  Arvidas   ir  Antanas. 

Antanas.      O,    tai    ir   tėvo   parvažiuota. 

Arvidas.  A!  ir  tu  namie?!  Na-gi  ką  čia  stovinėji 
per  dieną  nieko  neveikdamas?!  Pavargai!  Štai 
tavo  darbai!  (Kiša  prie  nosies  laišką).  Kuom 
vardu  tavo  giriamasis  ūkininkas  tas  chamas 
Daunoras  ? 

Antanas.     Kam   tai  tėvui   prireikė? 

Arvidas.  Štai  atsiuntė  jis  tau  pasveikinimą,  pasi- 
ilgo  matyt.     Bet  kaip   jo  vardas? 

Antanas.     Juozapas 

Arvidas.  Juozas,  chamas.  Koks  ten  da  Juozapas. 
Štai  skaityk!  (Meta  jam  laišką,  nusisuka  rūs- 
čiai) .    Po   šimtais,  pandze .... 

Antanas  (paima  laišką,  perskaito,  šoka  karštai). 
Aš    jam    parodysiu    keršyti! 

Arvidas.  Ir  aš  tau  parodysiu!  (Rodo  kumštį). 
Tu  nuodini  mano  senatvės  dienas.  Ar  to  aš 
laukiau   nuo   tavęs?! 

Antanas.     Bet,   tėve,   palaukk. 

Arvidas.  Nėra  ko  daugiaus  laukti.  Viskas  jau 
sulaukta.  Pamislyk  tik  ką  tai  reiškia?  Męs 
szlachetni  gauname  tokį  bjaurų  pasityčiojimą 
nuo   to   chamo.      O   už   ką,    už   ką? 

Antanas.  Ne  tamsta,  tevel,  dejuok,  ne  ko.  Aš 
viską  tuojąus   išaiškinsiu. 

Arvidas.  Aišku  jau  man  kaip  diena,  kad  jis  tau 
kailį  perti  žada.  Bet  ir  man  skauda!  Skauda 
širdį,  kad  kaimynystėje  turiu  tą  smarvę,  skauda, 
pandze,  kad  sūnelis  nemoka  gerbt  ne  savęs,  ne 
savo    szlachetnego    vardo. 

Antanas.  Ko  aš  negodoju?  Duok  man  tamsta  viską 
pasakyt. 

Arvidas.     Sakyk  man,  ką  tai  reiškia  ir  už  ką  tai? 

Antanas.     Ne  už  ką. 

Arvidas.  Tai  taip  sau....  del  to,  kad  plati  tavo 
nugara,    jis   ketina   ją    ruožuoti 

Antanas    (sumišęs).    Mat....    mat.... 

Arvidas.      Kaip-gi    tada? 

Antanas.     Nėra  ko   ilgiau  man   tylėt,   reikia  baigt. 
Tėvas  atmeni  savo  piršimą  del  manęs  Mangirdų 
Marės ....     Aš    nieko    tamstai    neatsakiau,    bet 
dabar    ap reiškiu,    jog    nenoriu    jos.... 
(  Prasideda   prieblanda  ) . 

Arvidas.  Ką  tu  kalbi,  kvaily?!  Ji  su  pasoga,  ji 
ne  by  kokio  chamo  duktė pamislyk  tik.... 

Antanas.    Aš  nieko  nesakau,  kas  ji  toki,  nieko  ir 

mislyt  nenoriu  apie  ją,  ji  man  persena;  aš  my- 
liu   kitą. 

Arvidas.     Kitą?!  Kokią  kitą?! 

Antanas.     Daunoro   Julę. 

Arvidas  (nusigandęs:)  Daunoro....  Viešpatie!  Pra- 
žuvo mano  viltis  pataisyt  gyvenimą!  (Nuleidęs 
galvą  užsimesto;  po  valandėles:)  Tai  už  tą  jis 
tau    rengia   balių    su    viržium  ? .  . . . 

Antanas.  Nieko  jis  man  nepadarys.  Aš  myliu 
ir   gana. 

Arvidas.  Kvailys  tu  su  savo  meile.  Paliksime  uba- 
gais.... Išjuoks  mus  svietas....  Jau  ir  da- 
bar. ...  ar  negana  tau  ką  jau  tyčiojas  tas 
chamas  iš  mūsų.  ...  iš  tavęs,  kaip  iš  kokio 
berno,  chamo.  Susiprask  tu.  Paimtumai  iš 
žmonių,    pandze,    būtų    gyvenimas    kitas. 

Antanas.  Nieko  kito  man  nereikia,  su  ja  man  bus 
geriausiai.  . . . 

Arvidas  (karštai:)  Tai  tu  vis  savo?!  Ir  manai  tur 
būt,  kad  aš  tą  daleisiu ! .  . .  .  Klysti,  vaike !  Jai 
neklausysi,  gali  eit  sau,  pandze,  man-  iš  akių! 
Nenoriu  ne  matyt,  ne  girdėt.  (Vaikščioja  už- 
pykęs). 

Antanas.  Eisiu  ir  nepražūsiu.  Bet,  tėve,  pasakyk, 
kam  tuos  skirtumus  darai  tarp  žmonių?  Ar  ne 
visi   męs  lygus? 

Arvidas.  Susilyginai  tu  su  chamais....  Apmislyk, 
vaike....  Bus  laikas,  kada  .^usiprasi  ir  gai- 
lesį. . .  . 

Antanas  (karštai:)  Bet  tamsta  ar  pamislyjai  taip 
šnekėdamas.  Ką  aš  negerai  suprantu  ir  ko 
turėčiau  gaileties?  Aš  rodos  teisingai  suprantu, 
kad  tamsta  peraugštai  nori  pasiekti  su  savo 
bajoryste,    nieko    daugiaus    neturėdamas,     išski- 

riant  tuštų  vardą  "bajoras".  Juk,  nors  męs 
ir  skaitomes  bajorais,  bet  savo  padėjimu  ir 
gyvenimu  esame  paprasčiausiais  ūkininkais. 
Kuom-gi  anie,  apšaukiami  "chamais",  menkesni 
ar  žemesni  už  mus  ?  Priešingai,  kaip  visiems  ži- 
noma, jie,  nesvajodami  apie  ^  garbingas  bajo- 
rystes, savo  doru  ir  blaivu  gyvenimu,  darbštu- 
mu ir  palinkimu  prie  apšvietimo  parodė  svietui 
daug  daugiaus  tikrų  žmoniško  gyvenimo  vaisių. 
Tarp  jų  viskame  matoma  broliška  vienybe  ir 
gyvena  jie  nepalygintai  geriaus  už  visus  pana- 
šius į  mus  ponus  bajorus.  Męs-gi  kuom  gali- 
me pasigirti?  Kame  mūsų  vienybe?  Kame  mūsų 
protas?  Ar  tame,  kad,  užstatę  bankuose  dvare- 
lius ir  apsivilkę  sermėgomis,  lindžiame  po  kiau- 
rais stogais  aplūžusių  senovės  rūmų,  vis  dar 
tebesididžiuodami    savo    bajorystėmis?!    Ne! 

Arvidas  (nekantriai:)  Gana  jau!  Duok  tu  man 
ramybę. 

Antanas.  Tuoj  aus  aš  pabaigsiu.  Ar-gi  tamsta  už- 
miršai savo  žodžius  apie  Mangirdų  Marę  su 
pasoga  del  skolų  išmokėjimo?! 

Arvidas.  Ne!  Bet  ką-gi  tu  gali  ant  Mangirdų  pa- 
sakyt? Ar  ir  jie  skolose,  ar  ir  jie  ne  ponai? 

Antanas.  Taip,  da  ne  visi  bajorai  prakišo  savo 
tėvų  turtus.  Vienok  ar  daug  jų  užsiliko  seno- 
viškuose lizduose  ir  ar  pas  visus  yra  turtas? 

Arvidas.  Man  to  žinot  nereikia.  Aš  kalbu  apie 
Mangirdus. 

Antanas.  Bet  tamsta  užmiršti,  kad  ir  jie  per  puo- 
tas ir  kortas  netruks  pavyti  kitus.  Antrą-gi 
atsukus,  šiandien  jie,  turėdami  dar  šį-tą  iš  už- 
silikusio nuo  senovės  ir  bepuotaudami  ramiau- 
siai,  ar  norės   susilyginti   su  mumis?!   Kaip   tu- 

retumem  męs  pasirodyti  tarp  jų?....  Ar  taip, 
kaip  dabar  stovime,  su  degutuotais  čebatais  ir 
su  smaluotom  alkūnėm?....  Todėl  ar  gali 
būti  man  pora  nemokanti  jokių  darbų  Mangirdų 
Mare  su  visomis  jos  dykaduoniškomis  paredne- 
mis ....  Jie  šiandien  da  tebepučia  ponystes,  męs- 
gi,  turime  prisižinti,  jau  viską  tą  padarėm,  tu- 
rime užtat  užmiršti  visas  bajorystes  ir  pasilikti, 
kaip   esame,   artojais.  . .  . 

Arvidas.  Aš  nesakau,  kad  ponavot....  bet.... 
bet,    pandze,    atmink,    pasoga ....    skola .... 

Antanas.  Pasoga.  Kas  man  iš  jos,  jai  paėmus. . . . 
O   po   antra   aš  myliu .... 

Arvidas.  Jau  ne  vienas  meiles  karščius  prie  terbos 
prisimylėjo,  taip  ir  tu,  pandze,  mano  vaike, 
prieisi,    palikdamas    ir   mane   ubagu. . . . 

Antanas.  Aš,  dėkų  Dievui,  esu  sveikas,  galiu  dirbti, 
galiu .... 

Arvidas  {po  ilgos  abejones:)  Viską  aš  gerai  žinau, 
bet,  pandze,  matau,  kad  su  tavim  nesusikalbė- 
sime. . .  .  Žinokis  sau.  Kaip  pasiklosi,  taip  ir 
išsimiegosi....    {Išeina  pro   šalines  duris). 

6.  Antanas  ir  Katryte. 

Antanas  {vienas;  pastovėjęs  nuleidęs  rankas:)  Kas 
man  daryt?!  Važiuosiu  ir  gana.  {Dunkstelėjęs 
į  šalines  duris).  Tėve!.  . .  . 

Katrytė  {įneša  pieno  puodynę,  pastato  ją  ant  sta- 
liuko prie  durti).  Jurgis  klausia  ar  palikt  ark- 
lius  namie,   ar  jot  miškan   ant  nakties? 

Antanas.  Gerai,  aš  pats  pasakysiu.  {Skubiai  išeina). 

Katrytė  {viena).  Pakvaišo  jis  visai,  nė  susikalbėt 
negalima.  {Ruošiasi,  dėsto  daigius,  nedega  ma- 
žą  liampukę).     Reikia   pieno   paduot.      {Pripila 

puodeliuką  pieno  ir  nuneša  į  šalinį  kambarį,  pra- 
darius duris  sustoja).  Jau  miega,  bet  gal  at- 
budęs išgers.  (Įeina  atsargiai  ir  greitai  iš- 
eina, išnaujo  ruošiasi,  vaikščiodama  pamaželio). 
Kasžin  kas  šiandien  su  jais?  Nuo  pusdienio 
riejasi,  kaip  žydai,  tarsi  Dievas  žino  ko  jiems 
pritrūko 

Antanas  (įeina  atsargiai).  Tu  da  čia,  gana  jau  bus 
tų    ruoštų    begalo,    laikas    gulti. 

Katrytė.  Tuojau,  tuojau.  (Išeina,  paėmus  puo- 
dynę su  pienu). 

Antanas  (priėjęs  ant  pirštų  prie  šalinių  durų,  pa- 
siklauso, atsargiai  pravėręs  duris,  pasižiūri  ir 
vel  uždaro).  Miega....  Ramiai  miegok,  sal- 
džiai sapnuok,  o  aš  tuo  tarpu  susirinksiu  ir,  per- 
žegnojęs šiuos  kampus,  pasišalinsiu  nuo  visų 
kvailysčių,  ponysčių  ir  bajorysčių....  (Skubiai 
išsitraukia  iš  po  kr  ase  s  skrynutę  ir  batus,  dėsto 
daigtus,  dairydamasi  ir  prisiklausydamasi) .  Kas 
ten  baldos?   (Eina  prie  durų,  atidaro). 

7.  Antanas,  Ragaišiene  ir  Julija. 

Ragaišienė  (apsigaubus  su  skepeta,  pasirodo  tarp- 
duryje).   Aš,    dūšyt,    aš   su   Julyte. 

Antanas    (sujudęs:)    Eikit  čia,   tik  tyliai. 

Ragaišienė.  Aš  čia  da  viena.  Julyte  darže  už 
klėties  laukia. 

Antanas.  Gerai,  tuoj  aus,  palaukk  čia  tamsta. 
(Išbėga). 

Ragaišienė  (pastovėjus  užsimąsčiusi).  Dievuli  mū- 
sų, prie  ko  męs  priėjome?  Kas  tik  bus  toliaus? 
(Žiūri  į  patamsį  prieangyje).  Atėjome  naktį  j 
svetimus  namus.  (Bailiai  apsidairydama,  ilgai 
stovi  ant  vietos  tylėdama). 

Antanas  (tarpduryje:)  Čia....  čia....  eik,  ne- 
bijok.     Nėra   nieko,    tik   Ragaišiene. 

Julija  (įeina,  skepeta  ant  pečių,  rankoj  ryšius). 
Kodėl-gi  tu  neatėjai?  tiek  aš  baimes  turėjau, 
taip   ilgai   nesulaukus. 

Antanas.  Užlaikė  tėvas;  paskui  pasakysiu.  Pa- 
laukkite  truputį,  aš  tuoj  aus  pasiimsiu  šį-tą. . . . 
Arkliai  jau  laukia  už  klojimo.  (Skubiai  dėsto 
daigtus.  Ragaišiene  atsisėda  ant  kėdes  prie  du- 
rų,  Julija   stovi,    bailiai   dairydamosi). 

Ragaišienė  (pažiūrėjus  pro  langą:)  Kasžin  kaip 
turėsite  važiuoti,  vaikučiai,  toks  juodas  debesys 
pasikėlė    iš   vakarų,    gal    tuoj  aus    bus    lietus. 

Antanas.  Niekis,  nesutirpsime,  štai  dėl  viso  ko 
paimsiu    sermėgą.  . .  . 

Julija  (pasiklausius:)  Ar  girdite,  te  kažkas  at- 
važiavo ....   šneka .... 

Antanas  (bėga  prie  durų,  pravėręs  klauso).  Eina 
—  pasislėpkite....  (Ragaišiene  gūžiasi  kampe 
prie  pečiaus,  Julija  įbėga  į  šalines  duris,  priean- 
gyje   girdis    ėjimas,    šneka.  ..  .) 

8.  Tie  patįs;  Daunoras,  Barbora  Arvidas  ir 
Katrytė. 

Daunoras  (sujudintas  įeina  su  botagu,  paskui  jį 
Barbora).  Labas  vakaras!  Ir  vėl  išpuolė  šian- 
dien mums  susitikti.  . .  .  Bet,  vadinasi,  ar  ne- 
galėčiau paklausti,  kas  čia  kur  kraustosi?!  Taip 
čia  visur  primėtyta   daigtų. 

Barbora.  Štai  Julės  ryšis  skepetoje.  (Dairosi  po 
kampus) . 

Daunoras  (pašokęs  prie  Antano:)  Tai  tu  taip!  Ne- 
žmoniškais keliais!  (Užmodamas  botkočiu:)  Aš 
tau  parodysiu !   Galvą  perskelsiu ! 

Antanas     (atšoka    persigandęs,    stovi    nusiminęs). 

Arvidas  (už  šalinių  durų:)  Kas  te?!  Kas  te?!  O, 
Viešpatie!  (Pasirodo  tarpduryje  vienuose  marš- 
kiniuose, bestumdamas  pro  duris  Juliją).  Kas 
čia  darosi,  ar  velniai  užsėdo!  Kas  čia,  iš  kur? 
Buvau  vienas,  o  dabar,  pandze,  saugok,  Dieve, 
atsiradau (Ūmai    grįžta). 

Barbora  (rodydama  į  užpečkį:)  Ir  Ragaišiene 
čia ... . 

Ragaišienė  (atsistoja  nuliūdusi,'  stovi  sunėrus  ran- 
kas). 

Katrytė  (įbėga  nusigandusi,  apsigaubusi  su  užklo- 
te).  Kas  čia  do  triukšmas?  Kas  pasidarė?  Die- 
ve, mylėk,  kaip  nusigandau,  tik  atgulau,  girdžiu 
tokią    baisybę,    maniau,    kad    degame.... 

•Daunoras  (pamatęs  Juliją:)  O  tu  čia  ko?  Taip 
tu  man!    (Pamatęs  įbėgantį  Arvidą,   nutilsią). 

Arvidas  (įbėga  užsimetęs  ant  pečių  švarką,  basas). 
Pandze,  pasakykit  man  kas  čia  pasidarė?!  (Pa- 
matęs Daunorą,  atšoka  ir  ilgai  tyli  nusiminęs, 
laiks  nuo  laiko  pradeda  nekantriai  vaikščiot, 
atmetęs  vieną  ranką  užpakalin). 

Julija  (puola  tėvui  prie  kojų).  Dovanok,  teveli! 
Nežudyk   manęs ! . . . . 

Barbora  (karštai,  bėgiodama,  trepinedama:)  Kaip 
tai  ?! ... .  dovanot !  Kas  tai  mate  bėgti  su  ber- 
nu per  laukus,  tai  baisus  papiktinimas,  kurio 
ne  Dievas,  ne  žmones  negali  atleisti. 

Antanas.  Atleiskite  mums!  Męs  nekalti,  taip  męs 
mylimės,  taip ....  taip  mums  sunku  be  kits 
kito 

Barbora.  Niekad!  Kas  tai  mate!  Ar  tai  gražu. 
Męs  išsigandome,  mislyjame,  kad  kasžin  kas 
pasidarė,  kad  išėjus  nuo  pusdienio  su  ploviniais 

paskendo  upelyje,  kad....  Toks  baisumas,  toks 
bjaurumas....  Ir  tik  štai  rasta  gromata  {rodo 
laišką)    atidarė    mums    akis.... 

Ragaišienė.  Vyrai,  moterįs !  Taip  nieko  >  nebus ! 
Kalbėkite  kaip  žmones!  Atminkite,  kad  gal 
taip  Dievo  buvo  likta Kam  kliudyt  jų  gra- 
žiausiems jausmams,  juk  ir  beto  jie  ilgai  kentė. 

Daunoras  (rūsčiai:)  O  tau  kas?!  Kente?  Bet  kas 
tam  kaltas  ir  už  ką  aš,  vadinasi,  męs  turime 
dabar. . . .     (Užsimesto) . 

Antanas    (griaudžiai:)    Dovanokite  mums  ir.... 

Barbora  (karštai:)  Ne,  negalima,  taip  negražu.... 
Kur   tai   girdėta,   kad   be  tėvų   žinios .... 

Antanas.  Ar  da  negana,  ar  nematote,  nežinote 
tamstos .... 

Daunoras.  Et,  vadinasi,  matome,  bet  taip  nega- 
lima. Antrą-gi  atsukus,  ką  čia  mums  apie  tai, 
vadinasi,   kalbėti .... 

Barbora.  Žinoma,  žinoma ....  Ką  paskui  žmones 
kalbės 

Daunoras.  Hm ....  taip,  vadinas ! . . . .  žmones  sau, 
o  męs  irgi,  vadinasi,  savo  proto  neturime  nustoti. 
Nepridera  mums  tokiu  būdu,  turime  tuoj  aus 
važiuoti  ir  gana....    (Julijai).    Žiūrėk  tuojaus 

savo  daigtus Taip  tu  man !  Pakelsiu  aš  tau 

pirt j,   vadinasi 

Barbora.     Duok  jai,  kad  žagsėtų 

Antanas.      Bet-gi    tamstos 

Julija  (verkdama,  sudėjus  rankas:)  Teveli  bran- 
giausis,  neatimkite  nuo  manęs  mano  Antaniu- 
ko  Taip  aš  jį  myliu negaliu  be  jo 

Daunoras.  Jokio  bet!  Aš  jau  senai,  vadinasi,  pa- 
sakiau, kad  ne.      (Arvidui).     O  kaip-gi  tamsta 


manai 


i? 

Arvidas  (sumišęs).  Ką.?. . . .  kaip  manau? !. . . . 
Saugok,  Dieve,  ką  jaučiu....  ką  jis  padare 
tas  beprotys. 

Antanas.     Tėve,  tik  pamislyk  tamsta ! . . . . 

Daunoras.      Cha!    cha!    cha!    Pamislyk! 

Barbora.  Dieve,  susimylėk,  kas  bus,  kai  sužinos  pa- 
.rapija.     Kuningas  iškeiks  iš  ambonijos. 

Antanas  (karštai:)  Tekeikie  sau.  Prakeiksiu  ir  aš, 
kaip  tas  nelaimingas  bajorystes,  taip  ir  jus  su 
visais  atkaklumais.  Gerai  juk  žinote  ir  supran- 
tate, kas  čia  kaltas,  tik  nenorite  susiprasti,  nors 
jau  senai  būtų  laikas....  Nereikalingos,  rodos, 
jokios  kalbos  ir  aiškinimai,  todėl  jai  tamstos  ne, 
tai  ir  aš ...  .    aš  irgi .... 

Arvidas  (karštai:)  Ką  tu  da?!  Jau  matai  ką  pa- 
darei....    Bet    ką    dabar    bedaryt? 

Daunoras.    Skirties   ir  gana,   vadinasi .... 

Antanas.  Niekas  Tamstų  neriša.  . . .  Tik  męs  (pa- 
ėmęs Juliją  už  rankos)  nuo  šios  valandos  lik- 
sime  drauge.      (Julija   šluosto   ašaras). 

Barbora.     Niekuomet!  Galvą  padėsiu,  nedaleisiu. . . , 

Antanas  (prieidamas  su  Julija  prie  Daunoro:) 
Tėve,  atsikiškite,  meskit  šalin  kerštus  ir,  do- 
vanoję mums,  nebekliudykite  mudviejų  gyveni- 
mui ....    Juk   męs   niekam   pikto   nedarome .... 

Barbora    (neramiai:)    Da   bent 

Arvidas  (suminkštintas:)  Na-gi,  pandze,  gyvenimui 
pikto....  Gal  ir  gerai  būtų  geruoju,  taip  sa- 
kant, pandze,  kaimyniškai ....  ( Prisiartinęs  prie 
Daunoro:)  Kaimyne!  Aš  tikras,  kad  jie  per 
tai  mums  nieko  pikto  nepadarys,  todėl  jau  re- 
gis vis  viena!  O  ką  ir  kaip  męs  nepūstume  irgi 
vargiai  juos  besulaikysim.  Ar  ne  geriaus  baigt. 
Kas  gero,  kad  męs  visą  amžių  pūtemes  vienas 

prieš  kitą?  Nieko  juk  nenugąsdinome,  pasilikę 
kuom    buvę.      Jie-gi,    kaip    matai,    kitaip    eina. 

Daunoras.     Na-gi....    vadinasi.... 

Antanas  (skubiai  bučiuodamas  tėvui  ranką:)  Deku, 
tevel.  . .  .    išsiteisiu   aš   už   viską 

Julija  (bučiuodama  savo  tėvui  ranką,  griaudingai:) 
Atleisk,    tėte 

Daunoras.  Jau  nusiramink,  vaikeli....  Vienok, 
nors  pabėgai,  bet  turėsi,  vadinasi,  grįžti  pasiimti 
kraitį,  nes  šio,  vadinasi,  (rodo  jos  ryšį)  ma- 
žokai .... 

Antanas  (paėmęs  Juliją  už  rankos:)  Palaiminkite 
mus! 

Barbora.     Kaip  tai? 

Daunoras,  Arvidas  ir  Ragaišienė  (skubiai:)  Te-. 
laimina   jus    Dievas ! 

Arvidas  (priėjęs  prie  Daunoro:)  Mums  irgi,  pan- 
dze,  laikas  susivienyt  ir  gyventi  žmoniškai,  be 
vaidų,    pandze.    (Bučiuojasi). 

Daunoras  (besibučiuodamas :)  Laikas,  kaimyne,,  va- 
dinasi,  laikas,   nes   prieš   veją   nebepapūsi. 

(Galas). 

"LIETUVOS"  REDAKCIJOJ  GAUNAMOS  ŠIOS  KNYGOS 

No.  Kaina 

4  Alluma,    ir    kitos    pasakos.    Guy    de    Maupassant'o. 35c 

27  Gyvenimo    mokykla.  Parašė    Orrison    Svett-Marden.  $1.25  Apdaryta  $1.50 
35  Gyvenimo    Vaizdeliai     (gražios    pasakaites)     15c 

43  Pasakos    iš    gyvenimo    Vėlių    bef    Velnių    $1.50.     Apdaryta $2.00 

44  Iš    mano    atsiminimų     (Petro    Pietario    Raštai) 75c 

63  Kares      laukuose 75c 

67  Lietuviškos  Pasakos  Yvairios.     Dalis  I.     $1.25.      Apdaryta $1.50 

68  Lietuviškos  Pasakos  Yvairios.     Dalis  II.     $1.25.       Apdaryta $1.50 

70  Lietuviškos  Pasakos  Yvairios.     Dalis  IV.     $1.25      Apdaryta $1.50 

c71    Laikrodininko    atsiminimai.       Pasak.     Erkman-Šatriana     15c 

76  Maxim     Gorkij.     Pasakojimai     25c 

90  Olitipa.     Pasaka 25c 

97  Pamokslai    Išminties    ir   Teisybes    50c 

98  Pragaro    atgijimas.     Paraše    L.    Tolstoj     10c 

100  Pasaka    apie    Kantrią    Aleną 20c 

103  Pasaka    apie    Adomą    ir   Jievą 10c 

114  Ponas    ir    Bernas.     Paraše    L.    Tolstoj     15c 

120  Po     priegloba     Šventenybes      25c 

124  Robinsonas     Kruzius,     morališka     pasaka     25c 

130  Revoliucijos    Žmonės,     parašė    A.     Niemojewski     20c 

132  Rymas     (romanas).  Parašė     Emile    Zola,     $1.25.     Apdaryta... $1.50 

134   Sidabrinis       Kryželis       50c 

185  Žmogus      Nepliuškis      10c 

200  Akis    už    akj,    dantys    už    dantį    10c 

210  Dėdė     atvažiavo      (komedija      teatrui)       20c- 

225  Geriaus    vėliaus,    negu    niekad    ... 15c 

257  Kuningo     Gramulos     raštinyčioje     (komedija)      10c 

262  Mindaugis   Lietuvos   karalius    25c 

264   Milijonai      Vandenyj       10c 

286  Pirmi      Žingsniai 20c 

295  Pietro     Caruso     (Drama)      '. 10c 

302  Šiaurės    Karžygiai,    keturių    veiksmų    tragedija,    parašė    H.    Ibsen....  25c 

331   Žilė     galvon  —  velnias     vuodegon     (Komedija)      10c 

381   Gyvybė    (kantatas)    ir  kitos  trumpos  poemos,   parašė  Jonas   Viskoška  15c 

397  Keplos    Kančios    10c 

436  Revoliucijos      Dainos 15c 

442  Svajus  arba  vaizbos  siekimo  augštybės.  Trag-Poėma,  par.  J.  Viskoška  40c 

471  Akyvi     apsireiškimai     sviete 25c 

472  Apsireiškimai     Atmosferoj     arba     Meteorologija     75c.     Apdaryta $1.00 

473  Apie   žemę   ir   kitus   svietus,   jų   būvis   ir   pabaiga   75c.       Apdaryta.  .$1.00 

480  Bioliogija    arba    mokslas    apie    ~yvus    daigtus     40c 

490  Dvi    kelioni    i    tolimą    šiaurę 20c 

507  Gamtos      Istorija      .• 50c 

508  Gamtos    pajiegos    ir    kaip    iš    jų    naudotis 50c 

516  Iš   kur   atsirado   naminiai    gyvuliai    ir   auginami   augmenys? 20c 

I52i  Ranvedis  gromatų   rašymui 35c 


525  Kaip     gyvena     augmenys      35c 

526  Kada    ir    kokiu    būdu    svietas    susitverė 35c 

527  Kada  ir  kokiu   būdu   gali   kada  nors  svietas   pasibaigti    35c 

545  Nematomi    priešai    ir    draugai    žmonių 30c 

548  Oras,    vanduo,    šviesa    ir    šiluma    40c 

553  Paėjimas     organiško     svieto     35c 

566  Senų    gadynių    išnykę    gyvi    sutvėrimai    $1.00.      Apdaryta     $1.25 

569  Svieto    pabaiga     , . 10c 

597  Žvėrys   ir   žmogus,    $1.00.     Apdaryta    tl-25 

606  Airija.     Lapai    iš    istorijos    Airijos 15c 

630  Ethnoliogija   arba    mokslas   apie   žemės   tautas   $2.00.      Apdaryta.  ..  .$2.50 

641  Geografija    arba    žemės    aprašymas    $2.00.     Apdaryta     $2.50 

643  Gadynė    šlėktos    viešpatavimo    Liet.  Parašė  Dr.  J.  Šliupas.  $1.50.  Apd.$2.00 
655  Istorija   abelna.     I    tomas   $1.00     Apdaryta    $1.50- 

657  Istorija    Suvienytų    Valstijų    Šiarinės    Amerikos    $1.00.     Apdaryta.  .$1.25 

658  Istorija    Chicagos    Lietuvių     $.100.       Apdaryta     $1.50 

678  Lietuvių    pratėviai    Mažojoje    Azijoje   800    m.    prieš    Kristų    50c 

722  Trumpa     Senovės    Istorija  ,  $1.00.     Apdaryta     $.125 

830  Rašto     istorija     $1.00.       Apdaryta     $1.25 

851   Apie      turtų      išdirbimą      35c 

856  Aukos     karės     Dievui     10c 

861   Dr.     J.  Basanavičius.     Lenkai     Lietuvoje,     pusi.     41.  ■     15c 

907  Kaip    žmonės    su    ponais   kovojo?  parašė    A.    J-tis 10c 

908  Ko    mums    reikia    pirmiausiai ?     20c 

921   Labdarybė    Pirmiaus    ir    Dabar    10c 

925   Moteris    ir    jos    vieta    žmonijoje     15c 

946  Priedelis    prie    lietuviško    klausimo    10c 

970  Tautiškos    politikos    knyginėlis     .      10c 

1102  Auginimas     ir     maitinimas     mažų     kūdikių     10c 

1135  Hygiena.     Daktarška     knygelė 35c 

1 140  Išsivystymas    vaisiaus    gyvūnų     10c 

1152  Kaip    geraiusiai    laidoti    numirėlį 10c 

1157   Koks    privalo    būti    vaikų    auginimas    ir    auklėjimas,    Dr.  J.  Šliupas..      35c 

1 1 76  Pamatas     visokiai     reformai 30c 

1209  Angliškos    kalbos    vadovėlis.     Sutaisė    J.     Laukis     25c 

1300  Rankvedis    Angliškos    kalbos    $1.25.     Apdaryta $.150 

1326  Žodynas,     Lietuviškai-Angliškas,     Dalis    I,  $1.75.     Apdaryta     $2.00 

1327  Žodynas,    Angliškai  Lietuviškas.    Dalis    II,  $3.00.     Apdaryta     $4.00 

1 328  Žodynas,     liet.-angl.     ir    angl.-liet $6.00 

1329  Žodynas.     Abi    dali    vienoje    knygoje,    pilnai    skuroje   apdirbtas    ....$7.00 

1362  Gyvenimas    Šv.    Tėvo    Popiežiaus    Benedikto    IX 25c 

1498  Lietuviškas      Sapnininkas      50c.     Apdaryta      65c 

1515  Naujas    pilnas    Orakulas    $2.50.      Apdaryta    $3.00 

1521   Paslaptys  magijos  bei  spiritizmo  šviesoje  mokslo    (monų  knyga)....     50c 
1525  Rankvedis     gromatų     rašymui      35c 

A.  OLSZEVVSKI,  3252  So.  Halsted  st..      Chicago.  III. 


